

SVETI JERONIM — Naslikao Ribera — Nalazi se Oalleria Borghese u Rimu 


VJERNOST DOBROJ HRVATSKOJ KNJIZI 


c 

Starac seljak iz okoline Zagreba u svojoj jedno- 
stavnoj, čistoj i lijepoj usrdnoj nošnji kupuje knjige. 

.»Kume, pa vama je već sigurno sedamdeseta! Vi- 
dite li vi uopće još čitati?« draška netko starca dobro- 
namjerno. A seljak odgovara ozbiljno: 

i»Star sam star, i teško već vidim. Ali kak* sprav- 
ljam za zimu hranu, tak’ mi dom ne more ostati bez 
»Danice« i jeronimskih knjig’. Mi smo stari, vjer- 
n i Hrvati!« 

Seljak je časkom otkrio svoju sijedu glavu izgo- 
varajući: 

.»Čast i dika našem .Društvu sv. Jeronima!« 

»Mi smo stari, vjerni Hrvati«, to je ono naj- 
više, čime je starac seljak mogao označiti vrijednost 
svoje kuće. A u toj jednostavnoj, kratkoj rečenici ne- 
hotice smo osjetili i jednu osudu, ukor ili bar opo- 
menu. Mi mladi i mlađi! 

Jer, kakva je naša vjera i vjernost? prema 
Crkvi i narodu. Nijesmo li mi pomalo dotjerali već 
dotle, da nam je nekako začudno, možda čak i smi- 
ješno što starac seljak skida šešir spominjući ime jed- 
ne naše hrvatske prosvjetne ustanove? 

Jesmo li mi na primjer bar članovi toga Hrvat- 
skoga Književnoga Društva sv. Jeronima u Zagrebu? 

Jesmo li mi u tu našu staru, vrijednu književno- 
prosvjetnu ustanovu doprinijeli barem zrnce? 

A ako nijesmo još članovi ove naše najveće pro- 
svjetne zajednice, treba da se u Društvo sv. Jeroni- 
ma učlanimo sada, o blagdanu sv. Jeronima, jesenas, 
zimus. (Upisnina i članarina jedanput zauvijek iznosi 
samo 10 dinara!) 


Rodoljubna je dužnost biti članom Hrvatskoga 
Društva sv. Jeronima! 

A jeronimsko članstvo daje još i pravo i pogod- 
nost, da svaki član dobiva svake godine članska jero- 
nimska izdanja uz polovičnu cijenu. Ove godi- 
ne dobivaju jeronimski članovi devet knjiga za 
ciglih četrdeset dinama, ili pet knjiga za 
dvadeset dinara. I te jeronimske knjige trebala 
bi da imade svaka hrvatska ku'a. Sami naslovi tih 
knjiga pokazuju, kako je raznolik, svestran i zanimiv 
njihov izbor. Tu je jedan roman (»Krvavi sabor« od 
M. Mayera), jedna zbirka pripovijedaka (»Pod čađa- 
vim krovom« od V. Grmovića), jedna povijesna knji- 
ga (»Hrvatski preporod u Dalmaciji« od dra R. Hor- 
vata), jedna knjižica iz područja higijene (»Zdravlje 
sela« od B. Brlića), jedna iz domaćinstva (»Domaćica 
u kuhinji« od Marije Cezner), jedna iz gospodarstva, 
dvije vjersko-odgojne (»Evanđelist« od nadbiskupa 
I. E. Šarića i »Temelji kršćanskog života« od dr 1. 
Blaževića), a povrh toga još i kalendar »Danica« za 
g. 1935., pun »poučnog i zabavnog štiva i slika. 

Mnogo knjiga za malo novaca, zar ne? Hoćete li 
ih dakle odmah nabaviti? 

Možda ćete reći, da nemate vremena za čitanje? 
Ili da baš nisu sve te knjige za vas? 

Sjetite se onoga starca seljaka, koji je na upit, 
hoće li moći još čitati sve te knjige, odgovorio: 
»Star sam, i teško već vidim ... ali . . . mi smo stari, 
vjerni Hrvati . . .« Jer vjerni Hrvat mora pokazati 
i vjernost prema dobroj hrvatskoj knjizi. 


Slika na naslovnoj stranici: Radost u seljačkoj Kući, nad novim feronimskim 

ILUSTROVANI TJEDNIK 



U ZAGREBU, 3 0. RUJNA 1934 


KRUH I KNJIGA 


Neku siromašnu seljačku obitelj pritisnula ve- 
lika bijeda. Otac otišao u tuđi kraj za zaradom, 
a žena ostala sama s troje male djece. Najsta- 
rijem je bila peta godina. Jednoga dana nestalo 
i kruha. Što sad? Jadna žena samo što ne svisne 
od očaja. Išla bi raditi, pa bi valjda zaradila 
suhi kruh, ali kome da ostavi sitnu djecu? 

»Mama, kruha!« viče najstariji sinčić. 

Gladan je. Glas mu je, kao da zapovijeda. A 
mati se okrenula pa briše suze. 

»Mama, daj kruha!« ponovi dijete jače. 

»Nema, drago dijete,« odgovara mati. 

»Daj, makar da nema!« odlučno će mališan. 

Što je kukavna mati na to odgovorila i kako 
je dalje bilo, ne znam. Samo ovoliko sam čuo 
pričati od svoje pokojne majke. I ta me istinitu 
priča prati od mladosti moje. Ucijepila mi se u 
dušu i često mi se vraća u sjećanje. I nehotice 
tada u njenu zrcalu gledam bijedu oko sebe . . . 

Ta gdje danas nema bijede? Sve nas je opko- 
lila. Sve nas je zarobila. 

»Kruha! Kruha!« kao da odjekuje na sve stra- 
ne, kudagod se okreneš. A u tom poviku čuješ 
kao jeku: »Živjeti hoćemo! Dajte nam, što nam 
je za život najpotrebnije! Kruha! Kruha!« 

I Krist je ljubeći najviše one, koji su u bijedi 
i nevolji te po tom najpotrebniji pomoći Božje 
i ljudske, naučio čovječanstvo, da moli za kruh 
svagdanji. I s tom Kristovom molitvom sišao je 
blagoslov neba na kruh. 

Zato je kruh u kršćanskim kućama kao neka 
posvećena hrana. Kadgod je moja majka uzi- 
mala hljeb, da ga načne, najprije je načinila na 
njegovoj donjoj strani nožem znak križa, a tek 
onda ga zarežala. I učila nas je, da se ostaci 
kruha ne smiju bacati na zemlju, jer bi Bog 
kaznio onoga, tko gazi po kruhu. A u našim se- 
ljačkim kućama je bio lijep stari običaj: ako 
komadić kruha padne na zemlju, seljak ga digne, 
obriše i poljubi, kao da ga moli za oproštenje. 

Što je kruh tijelu, to je danas u neku ruku 
knjiga duši. Premda i danas ima na svijetu takvih 
naroda, kojima kruh nije glavna hrana kao nama, 
ipak nam je teško pomisliti, kako bismo mi mogli 
živjeti bez našega kruha. A valja reći, da su oni 


Slika desno : 

OVIH DEVET KNJIGA Š ALJ E HRVAT SKO KNJIŽEVNO 
DRUŠTVO SV. JERONIMA OVE JESENI PO NAŠIM 
SELIMA I GRADOVIMA 

Donje tri knjige 10 Din, donjih pet knjiga 20 Din, a svih devet knji- 
ga 40 Din za jeroniniske članove 


narodi, koji se ne hrane kruhom, zaostali i ne- 
prosvijetljeni. Po tom je eto i kruh neki znak, 
na kakvom je stepenu prosvjete i napretka koji 
narod. Time se eto približujemo još više poredbi 
između kruha i knjige. Zar nije knjiga pravi i 
glavni nosilac prosvjete i napretka? Bez knjige 
ne možemo ni da zamislimo bilo kakvu prosvjetu. 
Bez knjige ne može se ni pojedinac ni narod 
nadati nikakvom boljitku. 

Kudgod se ogledamo, vidimo, da bolje napre- 
duju gradovi od sela: to je zato, što se u grado- 
vima više čita nego po selima. A gdje kod napred- 
nijih naroda i seljaci više čitaju, tamo su oni 
daleko napredniji od naših seljaka. 

Treba uzeti i čitati knjigu, kao što uzimamo i 
jedemo svaki dan kruha. Treba da i u molitvi, 
kad spominjemo kruh naš svagdanji, pomislimo 
i na knjigu svagdanju, na taj duševni kruh. 

Sve bi to, reći će mnogi, tako i dobro bilo, da 
za knjigu ne treba novaca, kojega eto danas 
nema pa nema. Tkogod to rekne, toga treba da 
podsjetimo na ono dijete, koje je gladno kruha 
reklo majci: »Daj, makar da nema!« 


I naći će se onda i za knjigu kao i za kruh. 
Jer ne živimo od novca nego od hrane: od kruha 
i knjige . . . DR JOSIP ANDRIĆ 



Iz putopisa po Siciliji ANTIKRIST NA SICILIJI 


Kad sam se na povratku iz Sirakuze opet na- 
šao u Kataniji, koja kao da je sva izrasla iz 
Etnine lave, — tako se tlo crni svud oko toga 
grada, — bilo mi je žao, što se ne zadržasmo 
tu, da se uspnem i na taj vulkan, kao što sam 
prije nekoliko godina bio na Vezuvu. Ili da ba- 
rem načinim kružni put željeznicom, koja već 
četrdeset godina obilazi dan na dan unaokolo 
Etne uspinjući se od Katanije malo uzbrdo, za- 
okružujući kao sa strahopočitanjem oko vulka- 
nove gorske skupine i vraćajući se u krugu opet 
amo do mora. A u tom krugu kao začarani kralj 
ponosno stoji tajanstveni vulkan, koji diže 
3274 m visoko pod oblake svoju snježnu bijelu 
glavu i snuje ognjena iznenađenja, od kojih, 
kada provale, strepi cijeli ovaj vedri i nasmijani 
kraj. 

Samo izdaleka bilo nam je moguće proma- 
trati to ognjeno brdo Sicilije, kada smo se od 
Katanije zaputili kroz sredinu otoka prema Pa- 
lermu. Zaogrnuta oblacima krila se Etna našem 
pogledu, kao da joj nije drago, da je svojom 
radoznalošću bunimo u njenoj divljoj tromosti 
i samosvijesnoj namrgođenosti, kojom smućuje 
bezbrižno vedri dojam cijele okolice. Ili možda 
baš ta Etnina mrka sjena, koju baca na zapadni 
dio Sicilije, samo još pojačava svijetle dojmove, 
kojima ti se duša puni, kad prolaziš kroz te sun- 
čane sicilijske krajeve. 

Dok nam je vlak za toplog svibanjskog do- 
podneva jurio kroz Katanijsku ravnicu prema 
dolini Dittaino, i dok sam upirao pogled prema 
Etni, sjetih se, kako se ovim Etninim krajem 
zanosila Selma Lagerlofova, te je u nj stavila 
događaje jednog od najljepših svojih djela: amo 
je dovela svog Antikrista, da oko njega zaplete 
jedan od najsnažnijih romana, što sam ih uopće 
u svomu životu upoznao. Tu na južnoj strani 
Etne u blizini Katanijske ravnice mora negdje 
biti ona poluokrugla, od lave pocrnjela dolina, 
u kojoj je kamenita pustoš okružila mjestance 
Diamante, nekadanje sjedište sicilijskog Anti- 
krista, koji je odatle pokušao stvoriti svoje kra- 
ljevstvo od ovoga svijeta u bezazlenim dušama, 
što se nađoše oko njega. I jedrio je od nje- 
govih čudesa prema Lagerlofičinu romanu i 
željeznica oko Etne . . . 

Sav sam se bio zanio u ono, što sam nekada 
čitao u »Čudesima Antikristovim«, romanu ve- 
like švedske spisateljice, te mi se činilo, da cijeli 
taj Etnin kraj, oko kojega sad evo prolazim, 
oživljuje preda mnom u onim osobama i doga- 
đajima, što mi po tom djelu ostadoše tako neza- 
boravno u pameti. I sad mi je bilo, kao da u Etni 
gledam, kao ono u tom romanu, kralja sviju 
brda sa snježnom krunom na glavi, sa hrastovom 
šumom u bradi, s vinovom lozom oko bokova 
i s narančinim gajevima do nogu, kralja, oko 
kojega kleče sva brda unaokolo i ne usuđuju 
se dići pogleda k njegovu licu. I legenda o kra- 
lju Artusu, koji sjedi u Etninoj šupljini, i priča 


o tri magarca katanijskog biskupa, koji pobje- 
goše tom ukletom kralju, i priča o jednookom 
divu-kovaču u crnom gradu, koji čuva pas sa 
mnogo glava, i priča o vulkanovu strahu pred 
katanijskom sveticom Agatom — sve je to sad 
nagrnulo tu pred moju dušu, kao da provališe 
vulkanske erupcije davno proživljenih vizija, 
koje se sakriše i pritajiše negdje u tajnim za- 
kutcima moje nutrine, da evo sada najedamput 
navale na me svojom zamamnom čarobnošću i 
da me povuku u svoje začarano carstvo . . . 

»Mongibello!« mora da sam glasno kliknuo u 
tom svom sanjarskom zanosu, jer me je suput- 
nica, koja je nedaleko od mene isto tako gledala 
kroz prozor vagona prema Etni, prenula nena- 
danim pitanjem: 

»Što je to Mongibello? Grad?« 

Najprije sam se morao sabrati, pa tek onda 
odgovorih: 

»Zar ne znate, da je to domaći naziv za vulkan 
Etnu?« 

»Nisam nikada čula. A šta ta riječ znači?« 

»Ako se još dobro sjećam, Selma Lagerlof je 
u svom romanu napisala, da Mongibello znači 
brijeg nad bregovima.« 

»U romanu,« začudi se simpatična suputnica, 
koja je možda isto tako kao i ja željno hvatala 
svaki novi dojam i svaku stvar, što bi nam se 
putem pružila, samo da joj ni najmanja sitnica 
ovog našeg putovanja ne izmakne. 

»Zar vi, gospođice, ne poznajete roman ču- 
desa Antikristova’ od Lagerlofove?« 

»Ne poznam.« 

»Pa to je zapravo roman Etne i ove njene 
okolice. To je roman ovih ljudi, što živu u ovom 
kraju, a s kojima se eto ne ćemo sastati . . .« 

»A što ima Antikrist sa svojim čudesima tu 
posla?« u čudu me je pitala. 

Kad joj ispričah ukratko priču o imitaciji kipa 
kapitolijskog malog Isusa, koji smo prije neko- 
liko dana vidjeli u Rimu, bila je moja suputnica 
baš tako njome zanesena, kao što sam to ja bio, 
kad sam penjući se jednom na Zagrebačku goru 
isto tako prvi put bio čuo za tu priču. A kad 
joj još rekoh, da je švedska spisateljica u tom 
svom Antikristu zapravo htjela prikazati perso- 
nificirani socijalizam, nad kojim na koncu ro- 
mana Bijeli Starac sa Petrove stolice izriče pro- 
ročku osudu, učini mi se, kao da vidjeh, kako 
je u lijepim zjenicama mlade suputnice zadrh- 
tao čudan neki sjaj, nad koji se same od sebe 
spustiše vjeđe, da me ne omami . . . 

A Mongibello je ostajao dotle sve dalje za- 
nama. Zađosmo među brežuljke i brda, te smo 
ga na časove gubili s vida, da ga onda u sve 
većoj sjeveroistočnoj daljini opet spazimo, dok 
nam negdje kod grada Enne, što se u obliku 
potkove savio na visoravni, nije posve nestao 

(Svršetak na str. 753.) 

DALMATINSKI 

SELJAK 

Zemljopisne prilike svake ze- 
mlje mnogo utječu na život na- 
roda, koji u toj zemlji žive. Pu- 
tujući kroz neki kraj možeš već 
po tom, kakva je to zemlja, 
mnogo prosuditi, kako tu narod, 
osobito seljak, živi i kakav mu 
je rad. Stanovnici ravnica sa- 
svim će drukčije graditi svoje 
kuće, raspoređivati svoja sela i 
baviti se sasvim drugim seljač- 
kim poslovima, nego stanovni- 
ci krševitih brda. Na kamenitu 
brdu ne će biti plodnih žitnica, 
a seljaci nepreglednih ravnica 
ne će zidati svoje zgrade od ka- 
mena. No oblik zemlje ne utje- 
če samo na seljačko zanimanje, 
nego i na njegovo duševno ras- 
položenje; na njegovu narav. 

Tako i našem dalmatinskom 
seljaku već sama zemlja, na ko- 
joj živi, određuje zanimanje i 
narav. Tvrdi i opori krš ne daje 
mu dovoljno plodina, koje bi 
mu dostajale za pristojan život. 
Ne može on, kao što to rade se- 
ljaci plodnog Banata, zasijati 
jednom na godinu žito, pa bez- 
brižno čekati, da mu urodi bo- 
gatom žetvom. Samim žitom ne 
bi dalmatinski seljak nikako 
mogao da udesi svoje živova- 
nje: škrta ga priroda sili, da se 
zanima i za druge privredne 
grane pa da i od njih nastoji 
izvući nešto za koricu svagda- 
šnjega kruha. Tako njegovo 
zanimanje dobija raznolik iz- 
gled. Dalmatinski se seljak tije- 
kom godine prihvaća najrazno- 
likijih poslova: sad radi oko vi- 
nograda, sad oko vrtova, sad ide 
u bregove na pašu, sad pravi 
vapnenice, sad siječe drvo za 
prodaju, sad bere ružmarin, sad 
ide na ribolov ... Ta raznolikost 
njegova zanimanja čini ga okret- 
nijim i žilavijim. Dalmatinac je 
gibak, ali i tvrd, žilav. Pored 
toga vedrina njegova obzorja, 
divni vidici s krševitih gora, ne- 
pregledna morska pučina — 
otvaraju i njegov duhovni vidik 
i ulijevaju u njegovo raspolože- 
nje vedrinu i svježinu, koju ri- 
jetko poznadu stanovnici rav- 
nica i kotlina. 

No i sama Dalmacija razno- 
lika je svojom površinom, pa 



ORANJE U SINJSKO JI KRAJINI U DALMACIJI Foto A. A. 


i u njoj ima blizih sela, koja se 
vrlo razlikuju svojim shvaća- 
njem i radom. Odatle i nepre- 
stane rugalice jednog sela dru- 
gome ili jednoga kraja drugo- 
me. Kotorani su nešto drugo ne- 
go Dubrovčani, Boduli s otoka 
i primorja sasvim su nešto dru- 
go od stanovnika dalmatinske 
Zagore, recimo iz sinjske kra- 
jine, koja i nije baš tako daleko 
od mora. More mnogo znači za 
dalmatinskog primorca: nesa- 
mo da ga obogaćuje novim za- 


nimanjima, nego ga i neprestano 
veže sa drugim narodima, tako 
da je primorac postao šireg vi- 
dika, prosvijetljeniji i bogatiji 
iskustvom. 

Slaba zemlja prisilila je mno- 
ge dalmatinske seljake, da sele 
u daleki svijet »trbuhom za kru- 
hom«, ali kudgod se potucao po 
svijetu, uvijek se s radošću sje- 
ća svoje zemlje i k njoj se opet 
vraća. Ona mu je uza sve njeno 
siromaštvo ipak od svega na svi- 
jetu najmilija. P, 


DVA PRAVEDNA BRATA 

Ukrajinska narodna priča 


Kad je Isus prolazio po svi- 
jetu među svim narodima nije 
nigdje na čitavom svijetu mo- 
gao naći pravednosti. Tek na 
samom kraju svijeta živjela su 
dva brata, od kojih se jedan 
zvao Josip, a drugi Safat*: Jo- 
sipu je pripadala gora, a Safatu 
dolina. Josip je bio oženjen, 
imao je ženu i djece, a Safat još 
nije bio oženjen. Njihove su ku- 
će bile jedna do druge. Na dvo- 
rištu su slagali žito, a po sre- 
dini je bio postavljen plot, da 
se zna, što je Josipovo, a što 
Safatovo. 

Kad je Josip tako slagao žito, 
bacao ga je preko plota u Sa- 
fatovo dvorište, jer j& sam u 
sebi govorio ovako: 

»Ja sam već oženjen r vidim 
dakle, što mi sve treba. Ali Sa- 

* iU Svetoj je Zemlji kraj Jerusa- 
lema dolina Josafat. Ime te doline 
razdijeljeno je u ovoj priči na dva 
imena ove braće: Josipa i Safata. Za 
dolinu Josafat postoji vjerovanje, da 
će ondje biti održan Posljednji Sud, 
a to vjerovanje upleteno je i u ovu 
priču. 


fat još nije oženjen pa zato on 
ne zna, koliko mu je čega po- 
trebno, da li mnogo ili malo.« 

Mislio je, da Safat ništa ne će 
opaziti. 

Ali i Safat je isto tako radio: 
slažući žito u svome dvorištu 
bacao ga je i preko plota u Jo- 
sipovo dvorište, da on o tom ni- 
šta ne zna. I mislio je ovako: 

»Meni još ne treba toliko, ko- 
liko treba moj oženjeni brat.« 

Tako je svaki od te dvojice 
braće drugom htio više priušti- 
ti nego sam sebi. 

Kad je onamo došao Isus, reče 
sam sebi: 

»Prošao sam cijeli svijet, sve 
njegove krajeve i sve narode, 
ali nigdje nisam našao praved- 
nosti, nego tek ovdje među 
ovom dvojicom braće.« 

I kao što je pravednost bila 
sačuvana među tom braćom, ta- 
ko će tu biti izvršena i na koncu 
svijeta: u Safatovoj dolini i na 
Josipovoj gori bit će Posljednji 
Sud. 

Naš roman 


JANINA PJESMA 


(Nastavak) 


ENGLESKI NAPISALA FLORENCE L. BAKCLAT - PREVODI VOJMIL RABADAN 


»Deryck, moj je život bio uvijek samotan. 
Nikada nisam bila nekome neophodno potrebna, 
nitko nije nikada pokušao da upozna pravu 
suštinu moje naravi!« 

Doktor je otvorio napola usta, kao da je htio 
nešto reći, ali onda je stisnuo usne i zadovoljio 
se time da odgovarajući kimne glavom. 

»Nikad nisam bila ljubljena onom apsolutnom 
ljubavlju, koja nas stavlja na prvo mjesto u 
nečijem srcu, a ni ja sama nisam nikada tako 
ljubila. Mnogima sam bila veoma privržena, ali 
velika privrženost nije ljubav, danas to znadem.« 

Liječnikov profil isticao se ponešto blijedo 
na zelenome naslonu njegovog fotelja, ali on se 
nasmiješio odgovarajući: 

»Sasvim točno, draga, to su dvije razne i po- 
sebne stvari!« 

»Imam mnogo prijatelja, većinom mlađih od 
mene, koji me nazivaju ,miss Champion’ u mo- 
joj prisutnosti, a ,mila stara Jane’ za mojim 
leđima.« 

Liječnik se nasmiješi. Ta i on je sam često 
čuo, da je tako zovu, doduše uvijek s iskrenom 
simpatijom. 

»Uopće se muškarci bolje slažu sa mnom, nego 
li žene,« nastavi Jane. »Žene gledaju u meni 
jak duh, pa me se boje. Mojim mladim prija- 
teljima ja sam povjerljiva osoba, starija sestra, 
u koju čovjek može imati povjerenja. A među 
mojim prijateljima, Deryck, bio je i Garth Dal- 
main.« 

Jane časak zastade, a liječnik je šuteći čekao, 
da nastavi. 

»Uvijek me je zanimao, zacijelo zato, jer je 
bio tako originalan duh, tako divan kozer, a 
možda i zato, premda nisam toga bila svijesna, 
jer je bio tako lijep. Osim toga u okolnostima 
našega života bilo je mnogo sličnosti: oboje 
smo siročad, oboje smo bogati, ni jedno ni dru- 
go ne moramo odgovarati nikome za svoja 


NJEGA LICA I PUTI 

Beznjegejest mladost rugoba trajna, 
Sa njegom jest mladost ljepota bajna 

Razlika u izgledu istog lica: 

djela. Malo pomalo postali smo vrlo intimni. 
Razgovarali smo slobodno o Iženama, koje su 
se njemu sviđale, i ja sam se zanimala da pogo- 
dim, koja će konačno zadržati njegovu maštu. 
Ali jednog se lijepog dana, u pola sata, sve to 
promijenilo. Bili smo oboje u Overdene-u, usred 
mnoštva uzvanika, a tetka Georgina priredila je 
koncerat, na koji je moralo doći čitavo susjed- 
stvo. Madame Velma otkazala je u posljednji 
čas. Tetka Gina bila je očajna. Trebalo je uči- 
niti nešto. Ponudila sam, da ću ja zamijeniti 
Velmu i pjevala sam.« 

»Aha!« primijeti liječnik. 

»Pjevala sam Ružarij, romancu, koju je Flo- 
wer zatražila od mene posljednji put, kad sam 
bila ovdje. Sjećate li se?« 

»Sjećam se.« 

»Tada se sve između mene i Gartha promije- 
nilo. Opazila sam, da ga je glazba jako dirnula, 
ali mišljah, da će taj dojam do sutra iščeznuti. 
Ali to se nije dogodilo: dani su prolazili, a on 
se nije mijenjao, i ja sam osjetila, da sam po 
prvi put u životu nekome potrebna. Čim sam 
unišla u neku sobu, sigurno sam osjetila, da je 
on smjesta naslutio moju prisutnost, čim sam 
izišla iz sobe, morala sam biti svijesna, da će on 
osjetiti i požaliti moju odsutnost. Shvatila sam 
sve to, a ipak, premda ovakova tvrdnja izgleda 
nevjerojatna, nisam dokučila, da je to ljubav. 
Pomislila sam, da je to samo duboka simpatija 
među nama. Čitave smo satove provodili u glaz- 
benom salonu, i kad bi se njegovi pogledi za- 
ustavili na meni, ja bih osjetila njihov dodir. 
A nisam mislila na ljubav! Ja nisam lijepa, a i 
mladost mi gotovo izmiče, a on je tako lijep, 
tako mlad, mlado božanstvo, čija mi je prisut- 
nost ispunjala toplinom srce . . . 

Eto, to su za mene bili dani, koji su slijedili 
nakon koncerta. A što se njega tiče, rekao mi 
je, da je slušajući me, kako pjevam Ružarij, 
imao objavljenje: objavljenje mog glazbenog 
dara, ali u prvom redu objavljenje mene same. 
Rekao mi je, da je do toga dana gledao u meni 
samo dobrog druga, ali da mu se tada učinilo, 
kao da se neka koprena razderala otkrivši mu 
ženu. Dodao je još, da sam mu se tada pričinila 
kao pravo utjelovljenje njegovog ženskog idea- 
la i da je od tog časa mislio samo jedno: učiniti 
me svojom, žudeći za mnom, kao što nije nikad 
za ničim žudio.« 

Jane ušuti i zagleda se u razbuktjelu vatru u 
kaminu. 

A liječnik opet zagledao se u Janu. Već odav- 
na je naslućivao, koliko je sakrivene nježnosti 
u njoj. Stoga je odgovorio: 

»Ne čudim se, draga.« 

Jane je bila zaboravila liječnika. Tu je postala 
opet svijesna sadašnjosti. 

»To me veseli. Ali ja sam se naprotiv jako 
začudila. Ukratko, otputovali smo iz Overdene-a 
isti dan. Ja sam došla k vama, a on je otišao u 

Shenstone. U petak sam i ja stigla u Shenstone. 
Kratki rastanak učinio je ponovni sastanak ne- 
izrecivo slatkim. U Shenstone-u se nalazila neka 
dražesna američanka Paulina Lister: Garth je 
bio oduševljen s njom, htio je da joj naslika 
portrait. Svi su bili uvjereni, da će je on zapro- 
siti. A i ja, Deryck, i ja sam kao i drugi povje- 
rovala u to, dapače sam mu i savjetovala, da to 
učini. Veselila sam se za njega, premda sam jasno 
osjećala, da za mene dan počima tek, kad se 
on pojavi, i da svršava, kad mi on zaželi laku 
noć. A to novo iskustvo, da sam prva u njego- 
vim mislima, pozlaćivalo mi je život, — a ipak 
sam držala, da je to tek zanosno prijateljstvo. 
Ali one večeri, kad sam stigla u Shenstone, za- 
molio me je, da nakon večere iziđem s njime na 
terasu, jer mora da govori sa mnom. Deryck, 
ja sam zamišljala, da me još jedamput zove moja 
uloga povjerljive osobe, i da će me on uputiti 
u svoje namjere sa miss Listerovom. Prožeta 
tim uvjerenjem izišla sam mirno i sjela na prso- 
bran. Mjesec je prekrasno sjao. Čekala sam. A 
tada, Deryck, tada ... Ne mogu da vam sve po- 
tankosti opišem. On je izlio preda mnom svoju 
ljubav kao rastaljeno zlato. Moja suzdržljivost, 
led mojeg uvjerenja, sve se to rastopilo pred 
Garthovim žarom. Ništa više nisam razabirala. 
Samo jedno: njegova je ljubav moja, za mene 
je. Ne mogu ništa protumačiti, Deryck, ne znam, 
kako se to zbilo, ali on se najednom našao pred 
mojim nogama naslonivši se na moje srce. Kle- 
čao je, njegove su me ruke obujmile. Ostali 
smo tako potpuno smireni. Bila sam sasvim nje- 
gova. Ne znam, koliko bih vremena bila ostala 
nepomična, ali on je podigao glavu i progovo- 
rio. Izrekao je samo dvije riječi. Te su mi riječi 
povratile svijest: Garth Dalmain molio me je, 
da budem , njegova žena’.« 

Jane zastade očekujući, da će liječnik izraziti 
svoje čuđenje. Ali on se nije pokazao nimalo 
iznenađen. 

»Pa zar je mogao da što drugo zapita? A što 
ste vi na to, draga? . . .« 

»Ja sam ustala,« odgovori Jane, »jer sam osje- 
ćala, da je on, dok kleči tu, gospodar mojega 
tijela i moje duše. A neki me je instinkt opomi- 
njao, da najprije moj razum mora pristati, ako 
treba da se odlučim za brak.« 

»Ah, Jane, vi ste tu dokučili jednu veliku 
istinu.« 

»Možda. Ali skupo me je stajala. Udaljila sam 
Gartha i rekla sam mu, da mi treba dvanaest 
sati, da razmislim. On je bio siguran, tako sigu- 
ran za mene, tako siguran za sebe, da je pristao 
ne protiveći se. Kad sam ga za to zamolila, od- 
mah me je ostavio. Obećala sam mu, da ću se 
sastati s njime sutra ujutro u seoskoj crkvi. On 
je imao da ogleda orgulje u jedanaest sati. 
iimiimiiiiiiiEiiiiiiiiiiiiiiiiKmimmiBiiiiiiiiimiiiiiiiiiiiiiiiiii 
Samo 

CROATIA BATERIJE 

kupujemo, jer su NAJBOLJE — zato NA IJEFT1NIJE 
1 NAJTRAJNIJE 


Znali smo, da ćemo biti sami. Došla sam. Otpra- 
vio je dječaka, koji mu je gazio mijeh, i pozvao 
me k stepenicama kora. Sretna sigurnost bli- 
stala je u njegovim očima, premda se suzdrža- 
vao. Nije se primakao k meni, dok je očekivao 
moj odgovor. Dala sam mu ga. Odbila sam 
odlučno pozivajući se na jedan razlog, koji nije 
mogao da pobije. Okrenuo se, izišao iz crkve, 
i od toga časa nisam ga više vidjela.« 

Nastao je dugi mfik. Jedno plemenito srce 
čovjeka dijelilo je patnje drugog čovjeka na- 
stojeći da se ne srdi prije nego li dozna čitavu 
istinu. 

Janina je volja bila napeta, kao i u onom 
sudbonosnom času, i još se jednom uvjerila, da 
je imala pravo. 

Konačno liječnik progovori gledajući je od- 
lučno u oči. 

»A iz kojeg ste ga razloga odbili, Jane?« 

Prijateljev je glas najednom postao tvrd. 
Jane pruži ruke kao da moli. 

»Ah, Deryck, moram pokušati, da me shva- 
tite. Kako sam mogla da postupam drugačije, 
premda je to za mene značilo odreći se svega 
najboljega, što mi je život mogao da pruži? 
Vi dovoljno poznajete Gartha, pa možete da 
znate, koliko on cijeni ljepotu. On upravo tre- 
ba, da bude okružen njom. Prije te nerazjašnjive 
promjene tisuću je puta razgovarao sa mnom 
otvoreno o tome, te mi je jednoga dana govorio 
o nekoj ružnoj osobi, čijoj se duši divio, pa je 
najposlije zavolio i njezino lice: ,A ipak to nije 
bilo lice, s kojim bi htio da živiš ili da ga svaki 
dan vidiš pred sobom kod stola; ali hvala Bogu 
to nisam ni morao, a bilo bi to pravo mučeni- 
štvo za mene.’ Oh, prijatelju, jesam li mogla da 
privežem Gartha uz lice, koje nema nikakva 
čara? Jesam li mogla da postanem breme te na- 
ravi zaljubljene u ljepotu? Znam, da se kaže: 
, Ljubav je slijepa.’ Ali to je onda, dok ljubav 
nije unišla u svoje carstvo. Kad ljubav osvoji 
svoj cilj, pogled joj opet postaje bistar. Bračna 
ljubav nije slijepa. Pustite, previše sam ja živjela 
kao treća osoba s oženjenom čeljadi, a da ne 
bih znala, kako bračni drugovi gledaju jedno 

lllllllllllllllllllllllllllllllllllllllllllllllllllllllllllllllllllllliilllll 

v Najteže je pronaći početak 
same bolesti! 

Glavno je kod svake bolesti sam početak, jer je 
svaka bolest u početku ozdravljiva. Cesto se događa, da 
čovjek dođe liječniku odmah, čim nešto osjeti, i ovaj 
mu konstatira, da mu je bolest već zastarjela, a da on 
sam o njoj nije ništa ni znao! Podmukle su bolesti. Radi 
toga najbolje je stalno paziti na zdravlje i spriječiti 
širenje bolesti, dok zapravo čovjek i ne zna još za nju! 
To je jedino moguće redovitim pićem čuvene 
RADENSKE mineralne vode. Osobito, ako se ne- 
lagodno osjećate, ali ako liječnik ne može ništa pronaći, 
a Vi osjećate, da Vam nešto manjka, odmah počnite 
redovito piti RADENSKU kiselicu! — Opširnu 
brošuru o Radenskim vodama dobijete badava: Kupa- 
lište Slatina Radenci. 

na drugo, kad se slijepa obmama ljubavi ras- 
pline. Znam, da je Garth za vrijeme tih blago- 
slovljenih dana bio slijep spram moje nelijepe 
vanjštine, jer me je tako živo želio. Ali kasnije, 
kad bi se zasitio sve one duševne ljepote, koju 
ja mogu da pružim, i kad bi običan život opet 
započeo, dovodeći mu neprestano moje lice pred 
oči, zar bih ja mogla da podnesem, kad bih ga 
vidjela, da me je pogledao i odvrnuo pogled? 
I zar ne ibi osjećaj grozne nemoći još povećao 
moju ružnoću? Možda bi k tome pridošlo razo- 
čaranje i ljubomora, i sve bi se to složilo, da me 
učini odvratnom. Pitam vas, Deryck, bi li ja bila 
mogla da podnosim te muke?« 

Liječnik je promatrao Janu s izrazom stru- 
čnog zanimanja. 

».Kako je točna bila moja diagnoza, kad sam 
vas poslao da putujete,« reče zamišljeno. »A 
ipak nijesam mnogo znao o vašem slučaju!« 

»Ah, prijatelju, ne govorite sa mnom kao sa 
bolesnikom, govorite sa mnom kao sa ljudskim 
bićem i recite mi onako iskreno, kao što biste 
bili iskreni spram muškarca: jesam li mogla da 
privežem Gartha uz moje ružno lice? Jer vi 
znate, da je ružno . . .« 

Liječnik prasne u smijeh; godilo mu je, da je 
malo rasrdi. 

»Drago dijete,« reče, »da mi razgovaramo kao 
muškarac s muškarcem, ja bih vam mogao reći 
mnogo prilično oštrih stvari. Ali pošto sam ja 
muškarac, koji razgovara sa ženom, i to muš- 
karac, koji odavna poštiva, voli i divi se jednoj 
vrlo plemenitoj ženi, odgovorit ću iskreno na 
vaše pitanje. Vi niste lijepi u onom smislu, kako 
se ta riječ obično shvaća, i ako vas netko voli, 
ne može da vam drugačije odgovori, jer se vama 
ne može lagati. Pretpostavimo dakle, da ste 
ružni, premda bih lako mogao naći dvanaestak 
vaših prijatelja, koji nešto takvo ne bi htjeli 
da potvrde. Ali vi ste vi. A kad već raspravljamo 
o vašem dragome licu, mogu da vam kažem, da 
je bilo doba, kad bih ja rado bio propješačio 
dvadeset milja, da ga vidim; da sam u otsutnosti 
tog lica uvijek želio da ga opet vidim, žaleći za 
njim svaki put, kad je odlazilo.« 


»Ah, ali vi, Deryck, niste nikada bili prisiljeni 
da sjedite s njim za stolom!« 

»Nažalost ne, ali uvijek me je ručak više ve- 
selio, kad je to lice bilo prisutno . . .« 

I udari u smijeh. 

»Oh, prijatelju, budite ozbiljni, zaklinjem vas! 
Ako mi ne date kakav dobar savjet, ova tako 
teška ispovijed bit će uzaludna.« 

Liječnik se u isti čas opet uozbilji. Prignuo 
se i uzeo sklopljene Janine ruke u svoje. 

»Oprostite, draga,« reče, »moja je najživlja 
želja da vam služim. Dopustite mi, da vam po- 
stavim nekoliko pitanja. Kako ste uspjeli uvje- 
riti Gartha Dalmaina, da je takva trica nepre- 
mostiva zapreka vašemu braku?« 

»Taj mu razlog nisam uopće ni navela.« 

»A koji dakle?« 

»Zapitala sam ga, koliko mu je godina.« 

»Što? zar ondje na stepenicama kora, dok je 
čekao vaš odgovor?« 

»Da. Kad sam kasnije o tom razmišljala, uvi- 
djela sam, da je to bilo grozno. Ali to je sred- 
stvo upalilo.« 

»Vjerujem! A zatim?« 

»Odgovorio je, da ima dvadesetsedam godi- 
na. Ja mu rekoh, da je meni trideset godina, da 
izgledam, kao da mi ih je tridesetpet, a da osje- 
ćam, da mi ih je četrdeset. Dodala sam, da on 
može imati dvadesetsedam godina, ali da izgleda 
kao da ih ima devetnaest, te da sam dapače uvje- 
rena, kako on često misli, da ih ima devet.« 

»Onda?« 

»Onda sam mu još rekla, da ne mogu uzeti za 
muža dijete.« 

»A on je to potvrdio?« 

»(Najprije se silno začudio, zatim je odgovorio, 
da se pokorava mojoj odluci, jer da ja uistinu 
ne mogu poći za njega, ako ga smatram djete- 
tom. Sišao je niz crkvenu lađu i izišao iz crkve. 
Više se nijesmo vidjeli.« 

»Jane,« primijeti liječnik, »najviše me to čudi, 
da nije prozreo vašu laž, ta vi ste tome tako 
malo vični! Zacijelo niste uvjerljivo lagali čo- 
vjeku, koga ljubite.« 

(Nastavit će se.) 


PEDESETA GODIŠNJICA SLAVONSKOGA KJlŽEVNIKA 


Upravo pred dva dana (28. rujna) navršio je pedesetu 
godišnjicu rođenja marljivi hrvatski pisac, nastavnik 
i kulturni organizator Rudolfo Franjin Magjer, Osje- 
čanin. Ne smije proći nezapažen taj jubilej, kao što se 
već uobičajilo kod svih naših prosvjetnih radnika, koji 
žive u provinciji, jer i oni ulažu vrlo mnogo truda i 
vrše vrlo važnu ulogu u cjelovitom zamahu duhovne 
narodne djelatnosti. Rudolfo Fr. Magjer zaslužuje po- 
sebnu pažnju i priznanje svojom ustrajnošću i neumor- 
nošću, koji karakteriziraju čitavo njegovo nastojanje. 
Rad je njegov mnogostran. Od malenih nogu kretao 
se u jezgri narodnoj, usisao njegov duh, upoznao život 
i običaje i kroz trideset i pet godina svoga rada (prvi 
put se javio g. 1899. u zagrebačkom >Pobratimu«) dao 
lijepi niz beletrističkih zbirki, koje iznose njegova zapa- 
žanja iz tog ambijenta njegova kretanja. Između dva- 
desetak zbirki pripovijesti, zapisa i pjesama ističemo 
njegove »Miholjčice i Vallpovčice«, koje je za g. 1932. 
izdalo Jeronimsko Društvo popunjujući seriju pripo- 
vijesti iz različitih krajeva naše domovine. Posebnu po- 


hvalu zaslužuje njegov organizatorski rad, kojim je 
uspio da oko sebe u osječkom Klubu Hrvatskih Knji- 
ževnika i Umjetnika okupi sve kulturne radnike svoje 
okolice, a od nemanje je važnosti njegov uzgojni rad, 
koji je vršio kao učitelj po različitim selima i kao škol- 
ski nadzornik u Osijeku. Rodio se g. 1884. u Zemunu, 
a sada živi u Osijeku brižno nastavljajući raznoliko svo- 
je djelovanje. Ističući njegovo značenje prigodom nje- 
gova jubileja želimo mu i dalje mnogo uspjeha u blago- 
tvornom nastojanju za napredovanje i učvršćenje zdrave 
narodne prosvjete i u njegovu radu na polju knji- 
ževnosti. L. 


Za dobru djecu naručite najljepši dječji 
ilustrovani mjesečnik 
»MALA MLADOST« 

Godišnja pretplata samo deset dinara, ako po- 
šaljete pretplatu do konca listopada ove godine. 

SELJAK NA 
GRADSKOJ PIJACI 

Izjutra je rano kola tovario, 

Pa sve premisi java, što li će da proda 
, Iz svojega doma: veću vreću brašna, 

Dva tri vijenca luka, što je za se svio, 

Po cente krumpira, deset turkinjica, 

Korpu patlidžana, kupusnih glavica, 

Graha, krastava i slatkih babura 
S krpagom bundeva, 

Da se tako zima do proljeća gura . . . 



— Ej, nekada za to kupio sam ruha 
Za rodbinu cijelu i još šećer lema! 

A danas? — Sad čiča, sa sto raznih muka 
Stane računati, 

Stane nabrajati,' 

Stane dobrajati. 

Što više računa, 

U njegovoj duši 
Sve se kida . . . ruši, 

Pa čitava buna. 

Onda ispočetka i prsti i ruka 
Premeće sve cifre i brižljivo slaže, 

Tek i puno kad je, sve to malo kaže. 

Zato na čas stane, 

Da malo odane, 

Dok na koncu glava ne klone posvema, 

Pa teško uzdane . . . 

U polju već ševa 

Zalijeće u selo, pa mjeri i pjeva 

Na sve svijeta strane, 

Dok vrabac, ko vrabac, 

Sa grane na grane, 

Od danas do sutra pravi nebrigane, 

Skače vjerujući, da će za njeg biti 
I soka i hrane, 

Samo treba znati, 

Gdje se može krasti . . . 

Sa mislima takvim naš je seljak stigo 
U grad, pa na vašar odmah ravno skrene 
I čvrsto odluči: dođe li sam cigo, 

Dati će mu robu, ako ima para. 

I došla je neka čizmetina smjela, 

Pa se vrze oko kola vašarskijeh, 

Ne bi 1’ upecao za se kruha bijela, 

A drugom, što Bog da! 

— Što to cijeniš: Evo, dat ću ti pet banki 
Za sve, pa da voziš. — 

Gleda čovo, sluša; gleda obraz tanki, 

Pa da nije svijeta, šaragljom bi smrsko 
I tresnuo kupca, da mu pamet sleti, 

A onda tko hoće neka mu se sveti. 

Već se maši livše, al pred okom u čas 
I žena i djeca i stari prolete; 

Srce mu se stegne s mnoštva slika svojte, 
Pa se predomisli. 


DRUŠTVO KATOLIČKIH MUŽjEVA U IK RAŠI ĆU, 
rodnom mjestu zagrebačkog nadbiskupa-koadjutora dra Alojzija 
Stepinca. — U sredini župnik Pavao Srketić 

— Daj mi još pet banki, pa ću da ti vozim. 
Kupac se nasmije i kaparu pruži, 

Al ga u to gurne stara neka žena. 

— Zar te nije Boga strah, kad nudiš mrvu , 

Da na tuđi račun zaslužiš dva brvna?! 

I zatim nadoda: 

— Evo, ja ću tebi triput više dati, 

A dala b’ i više, ali jadna nemam; 

Djeca jesti traže, pa im dati moram. 

Kasnije po sata vozili se skupa 

I čiča je ženi snašo sve u podrum, 

Na tavan i kud već treba da se spremi 
Zaira za zimu. 

Onda je u ljetnu zatjero prašinu 
Ravno svojoj kući. 

— Znaš, ženo, ni jesam kupio baš ništa, 

Već evo ti pare, pa ih dobro spremi, 

Jer se ne zna, što dan iza noći nosi; 

Teško je prodavat danas i za novce, 

A još teže bit će onomu, što . . . prosi. 

Gradska žena, što je platila pošteno, 

Sklopila je ruke Maloj Gospojini: 

Daj mi djeci zdravlje! A ti, zoro, sini 
Našemu težaku, 

Što i u svom mraku, 

Gdje ga bijeda svija, 

Ima dušu, ima srce medeni je, 

Što daleko više vrijedi, nego ona 
Dotepena lija 
S novcem . . . vašardžija. 

Mrak je pao, pa se u san selom sprema 
Šve, što na životu kini se i pati 
Čekajući, noć da sve ovo pozlati. 

I kolija prazna u osami drijema . . . 

R. F. MAGJER. 

Illllllllllllllllilllllllllllllllllllllllllllllllllllllllllllllllllllllllllll 

U svakoj kući treba da se nade najnoviji roman Knjiž- 
nice Dobrih Romana: 

»Z L A T K O« 

Napisala ga je poznata hrvatska književnica Jagoda 
Truhelka. — Cijena 30 dinara, uvezano 40 dinara. — 
Naručuje se kod Uprave »Obitelji«, Zagreb, Trg Kralja 
Tomislava 21. , 

Književnost 

Dr. Franjo Grundler: KAD ĆE 
BITI PROPAST SVIJETA? Jeronim- 
sko Svijetlo, svezak 6., Zagreb 1934., 
str. 32, cijena 1 Din. — U doba ve- 
likih kriza javljaju se uvijek »pro- 
roci«, koji naviještaju skori konac 
svijeta. A neuki u svom jadu i očaju 
često povjeruju takvim »proroštv:- 
ma«. Tako i sadašnju opću krizu iz- 
rabljuju neki tamni elementi te obi- 
laze neuku sirotinju po selima i gra- 
dovima trabunjajući o nedalekoj pro- 
pasti svijeta. Najživlji su u tom ad- 
ventisti, koji se u svom »proricanju« 
pozivaju na Sv. Pismo. Te lažne pro- 
roke raskrinkava ova temeljito i na 
uskom prostoru začudo neobično sve- 
strano napisana brošurica. Pisac je 
tu dokazao veliko poznavanje i pri- 
rodnih i vjerskih nauka, a sve je 
znao tako logički i razmjerno tako 
razumljivo i lagano napisati, te se 
knjižica čita od početka do kraja 
s velikim zanimanjem. Komugod ona 
dođe u ruke, i seljaku i inteligentnom 
čitaocu, svaki će piscu i izdavaču biti 
zahvalan za tu sočnu i zanimljivu 
pouku, koja dolazi u dobar čas. Već 
dugo ovako valjane pouke o tako 
zamašitoj stvari nismo imali na hr- 
vatskom jeziku. Sela će ovu brošu- 
ricu razgrabiti, samo ako oni, koji 
mogu za nju na selu da porade, uči- 
ne svoje, da selo za nju doista sazna. 
Bit će neoprostiv grijeh, tko u tom 
ništa ne učini. 

Henri Brochet: SV. FRANJO I ZAO 
ČOVJEK, preveo, dekoracije i ko- 
stime izradio te uvodom i uputama 
popratio Vojmil Rabadan, izdala 
Knjižnica Društvene Pozornice, sve- 
zak 12., jeronimska knjiga 453., Za- 
greb 1934., str. 32, cijena 10 Din. — 
Ovo je ovog ljeta već treća gluma, 
što je izašla u jeronimskoj pozoriš- 
noj knjižnici, koja evo sad već broji 
12 svezaka. Tim naši diletanti po 
selima i gradovima dobivaju sve veći 
izbor doista prvovrsnih gluma, koje 
su i na umjetničkoj visini. Ova glu- 
ma iznosi pred nas zgodu sa sv. 
Franjom, čiji blagdan ćemo prosla- 
viti ovih dana, pa tom prilikom po- 
sebno na nju upozorujemo, da je 
svi, koji se bave priređivanjem di- 
letantskih gluma, što prije nabave. 
A na samo to djelce, koje je izda- 
no u lijepoj opremi, osvrnut ćemo 
se još posebno. 

France Veber: KNJIGA O BOGU, 

izdala Družba sv. Mohorja kao šestu 
knjigu Znanstvene Knjižnice, Celje 
1934., str. 452, cijena 108 Din, uve- 
zana 124 Din. — Kad znamo, da je 
slovenska Družba sv. Mohorja slična 
pučka izdavačka ustanova kao naše 
Društvo sv. Jeronima, onda se treba 
diviti, što među njenim izdanjima 
nalazimo i posebnu Znanstvenu 
Knjižnicu, koja izdaje i tako omašna 
djela, kao što je to evo ova knjiga. 
To je duboko filozofsko djelo, koje 
raspravlja o znanstvenim putovima, 
što vode k Bogu. Knjiga je ujedno 
djelo s područja nauke o duši (psi- 
hologije), nauke o ćudoređu (etike) 
i filozofije života. Divna je to knji« 


ga, na kojoj mi katolici Hrvati do- 
ista moramo zavidjeti braći Sloven- 
cima. Takvo što bismo i mi trebali 
za naše školovane ljude. To, što je 
u ovoj knjizi napisano, temelj je 
svakog ljudskog životnog znanja. Pa 
premda to nije bogoslovsko djelo, 
nego izvire iz svjetovnoga gledanja 
na život, ipak dolazi do istih zaklju- 
čaka kao i kršćanska bogoslovija. 
Zato će ovu knjigu s uživanjem či- 
tati i svećenik i svjetovnjak te je 
svima najtoplije preporučamo. 

Dr A. 

Dr Antun Grgin: ISTRAŽIVANJE 
STAROHRVATSKIH SPOMENIKA PO 
SPLITSKOJ OKOLICI, izdanje Hr- 
vatskog društva za istraživanje do- 
maće povijesti »Bihać« u Splitu, Za- 
greb 1934., str. 18. — Sada prvih 
dana listopada bio bi don Frane Bu- 
lić, da je živ, navršio 88. godinu ži- 
vota. Uspomeni tog najvećeg hrvat- 
skog arheologa posvećena je ova 
knjižica, koja nam ukratko, ali pre- 
gledno i jezgrovito prikazuje, što je 
sve na polju arheologije postignuto 
u onom hrvatskom kraju, gdje je 
don Frane Bulić započeo i usredo- 
točio glavno svoje arheološko dje- 
lovanje. To je okolica Splita, gdje 
je bilo središte stare hrvatske drža- 
ve, gdje su bili dvorovi prvih hrvat- 
skih vladara i gdje su stari Hrvati 
došavši u ove krajeve našli visoku 
rimsku kulturu, koja je i na njih 
izvršila snažan utjecaj. Dok su ostali 
slavenski narodi tamo u devetom 
stoljeću još gradili drvene kuće i 
pokapali svoje mrtve u proste gro- 
bove u zemlji, Hrvati su gradili već 
kuće i dvorove od kamena i sahra- 
njivali svoje odličnike u kamene sar- 
kofage. Ova knjižica je zapravo sla- 
vospjev onim uspjesima, koji su na 
polju arheologije postignuti na te- 
melju Bulićevih otkrića, pa daje 
izvrstan pogled na sve to. Preporu- 
čamo je zato svakom najtoplije. 

Kazalište 

Najbolja hrvatska opereta u Olo- 
moucu. Opereta »Barun Trenk« od 
Srećka Albinija, koja je kod nas u 
četvrt stoljeća, otkako je nastala, 
doživjela toliko uspjeha, izvodi se 
sada u subotu 29. rujna prvi put u 
gradu Olomoucu u Čehoslovačkoj. 

Jean de Lćtraz: SREĆA U KUĆI, 
prikazana prvi put u Zagrebu 12. 
rujna. To je tipična francuska ko- 
medija, puna duhovitosti i vedrine, 
koja i neukusnosti znade salonskim 
izrazom prikazati. Nižu se doskočice 
naivno i neuvjerljivo, dok se ne za- 
počne objašnjenje čitave situacije. 
Radnja se odigrava u mansardnoj 
sobici u krugu mladih umjetnika, 
koji nemaju ni prebite pare u džepu, 
a koje neprestano diže vedri optimi- 
zam i šala. Novost je u komediji 
glazba A. Steinbrechera, koja je 
tu i tamo razbacala nekoliko šlage- 
ra, tako da komediju približuju ope- 
reti. No ta novost samo prekida nor- 
malni tempo radnje i uza sve imita- 
cije, koje su u novije vrijeme po 
svijetu uslijedile, ne će se u kome- 
diji moći održati. Režiju je vodio Ka 


Mesarić, a glavne uloge su igrali 
Nada Babić, Gizela Humi, Rudolf 
Kukić, Vjekoslav Afrić i Ljubomir 
Jovanović. 

Milan Begović: PUSTOLOV PRED 
VRATIMA, tragikomedija u 9 slika, 
koja se prvi put prikazivala 9. si- 
ječnja 1926., iznesena je u Zagrebu 
u novoj podjeli uloga 14. rujna. 

Radio 

Koliko sati na tjedan slušate radio? 

Takvo je pitanje jedan list u Dan- 
skoj postavio danskim radio-sluša- 
čima. Stiglo je vrlo mnogo odgovo- 
ra, po kojima se vidjelo, da radio- 
slušači u Danskoj slušaju radio iz- 
među 20 do 40 sati na tjedan, to 
jest 3 do 6 sati na dan. Zanimljivo 
bi bilo saznati, koliko naši radio-slu- 
šači na tjedan ili na dan slušaju 
radio. 

U Lužici zabranjeno slušati češko- 
slovačke radio-stanice. Lužičke Srbe 
najmanji slavenski narod, hoće Ni- 
jemci sad pod hitlerovskom vlašću 
do kraja da ponijemče. Među osta- 
lim zabranili su svakom Lužičaninu, 
koji ima radio-aparat, da ne smije 
nipošto slušati nijednu češkoslov.ač- 
ku radio-stanicu. Ako bude uhvaćen,, 
da ipak sluša, bit će strogo kažnjen. 
To je baš tako, kao da kod nas J 
Jugoslaviji bude zabranjeno Nijem- 
cima, da ne smiju slušati njemačke 
radio-stanice. Na to nitko i ne po- 
mišlja. Ali eto hitlerovci u Njemač- 
koj su i to izmudrili za Lužičane, koji 
imadu jezik vrlo srodan češkom, pa 
je naravno, da je svaki svijesni Lu- 
žičanin rado slušao putem radija, što 
je na češkom jeziku mogao čuti, kad 
već Lužičani ne mogu da imadu svo- 
ju vlastitu radio-stanicu. A hitlerov- 
ci misle, da se tim širi među Lužiča- 
ne slavenska svijest, pa hoće tom 
pošto-poto da stanu na put. Jer sva- 
tko pametan dobro zna, da uništiti 
slavensku svijest u nekom slaven- 
skom narodu znači utirati put tuđi- 
nu, u ovom slučaju Nijemcima, da 
lakše provodi u tom narodu svoje 
planove. 

Fiim 

Chaplin u budućnosti. Poznati film- 
ski komični glumac Charlie Chaplin 
sprema nov film »Svjetski građanin«, 
kojemu se radnja događa u buduć- 
nosti. Tu Chaplin dolazi u sukob s ci- 
jelom svojom okolicom, kudgod se 
okrene, jer je sav život u svijetu 
posve tehnički uređen (tehniziran). 

Gradnja jerusalemskoga hrama za 
film. Francuski filmski režiser Julien 
Duvier izrađuje nov film »Golgota«. 
Za snimanje tog filma bit će u Al- 
žiru u Africi sagrađen čitav hram 
jerusalemski, kakav je bio u Kristo- 
vo doba: 250 m dug, 225 m širok. 
Uopće se za taj film ne žali troška 
ni truda, samo da bude što veličan- 
stveniji. 


ZA 10 DINARA VAŠE DIJETE KROZ 
ĆITAVU ŠKOLSKU GODINU PRIMA 
»MALU MLADOST«! 

NOV PISAC BOSANSKOG SELA 


Iako smo seljački narod, mi se Hr- 
vati baš ne možemo pohvaliti, da 
imamo mnogo pisaca, koji u svojim 
književnim djelima obrađuju život 
našega sefla i seljaka. Sve drugo vole 
naši pisci nego to. Prava je rijetkost, 
da se kod nas pojavi kakav dobar 
seljački roman, seljačka drama, a 
isto tako možete sve i sva prije do- 
čekati, nego li lijepih seljačkih pri- 
povijesti po časopisima i novinama, 
koje inače obiluju svakakvim pripo- 
vjedačkim štivom. Pa i katolički pis- 
ci premalo mare za selo, iako ipak 
više nego drugi. 

Zato s posebnom radošću treba 
pozdraviti novu jeronimsku knjigu 


NADBISKUP ŠARIĆ OTPUTOVAO U JUŽNU AMERIKU 


ono, što perom treba da zahvati. 
Rado će je čitati i seljak i školo- 
van čovjek... Kad mu je već taj 
prvi nastup tako uspio možemo se 
nadati, da tek za ovom knjigom 
dolazi pravi umjetnički uspon ovo- 
ga književnika, kojega eto zapade 
nada sve važna zadaća, da u hr- 
vatskoj katoličkoj književnosti po- 
stane predstavnik kao pisac bo- 
sanskog sela. Dr J. A. 


POZORNICA U GLUMI „SV. FRANJO 
I ZAO ČOVJEK« 

od Brocheta, koja je ovih dana izašla u jero- 
nimskoj Društvenoj Pozornici 



VIKTOR GRMOVIĆ (H. STRAUCH), 
pisac knjige „Pod čađavim^krovom« 


»Pod čađavim krovom«, koja je bez 
sumnje najbolja pripovjedačka knji- 
ga, koja se ove godine na hrvatskom 
polju pojavila sa sadržajem iz se- 
ljačkog života. Tu pred nas stupa pi- 
sac V. Grmović kao nov pisac na- 
šega sela. Iza Narcisa Jenka Bosna 
do Grmovića boljeg nije imala. 

Iako Grmović (pravo mu je ime 
Hubert Strauch) nije novajlija kao 
pisac, jer perom radi već preko če- 
tvrt stoljeća, ipak mu je ovo prva 
samostalna knjiga. Zato tek sada 
pravo možemo prosuditi, koliko on 
kao pisac vrijedi i što sve možemo 
cd njega još očekivati. A taj sud je 
najpovoljniji. Knjiga »Pod čađavim 
krovom«, koja je zapravo u malom 
cijeli seljački roman, dokazuje, da 
ju je stvorio književnik velike umjet- 
ničke sposobnosti, krasnog načina 
pisanja i dobrog dara zapažanja za 


Slika desno : 

SLOVAČKI VOĐA ANDRIJA HLINKA 
u društvu sa hrvatskim metropolitom drom 
A. Bauerom, mostarskim biskupom A. Miši- 
ćem i trnavskim biskupom P. Jantaušom u 
slovačkom gradu Trnavi u rujnu g. 1929’ pri- 
godom proslave kardinala Haulika, osnivača 
Društva sv. Jeronima 


Svjetski euharistijski kongresi, ko- 
ji se drže svake druge godine u dru- 
gom dijelu svijeta, postali su naj- 
veličanstvenija katolička slavlja. Prvi 
put smo iza svjetskoga rata i mi Hr- 
vati katolici bili većim brojem učes- 
nika zastupani na preklanjskom svjet- 
skom euharistijskom kongresu u Du 
blinu (u Irskoj) sa preko 20 osoba, 
među njima sa nekoliko biskupa. Na 
ovogodišnji kongres u Buenos Ai- 
res (u Argentini) pošao je samo sa- 
rajevski nadbiskup dr. Ivan Ev. Ša- 
rić sa jednim svećenikom i s jednim 
lajikom. Kriza nije dala, da se skupi 
bar desetak hodočasnika, kako je 
radi velikog broja naših zemljaka, 
koji žive u južnoj Americi, trebalo 
da bude. Međutim stara domovina 
bit će eto ipak dostojnp zastupana 


po crkvenom dostojanstveniku, koji 
po značenju zauzima prvo mjesto iza 
hrvatskoga metropolite. Nadbiskup 
Šarić otputovao je iz Sarajeva na taj 
daleki put 16. rujna, zadržao se u 
Zagrebu 3 dana, ukrcao se na preko- 
oceanski parobrod u Trstu 20. rujna 
te stiže u Buenos Aires 7. listopada, 
gdje mu tamošnji Hrvati katolici 
spremaju krasan doček. Zadržat će 
se u Argentini 4 tjedna te 3. stude- 
noga kreće u Sjevernu Ameriku. Sti- 
že u Njujork oko 22. studenoga. U 
sjevernoj Americi ostaje 6 tjedana te 
istom 5. siječnja 1935. polazi natrag 
iz Njujorka, da tek iza sredine siječ- 
nja stigne kući. Dakle cijelo to pu- 
tovanje sarajevskog nadbiskupa tra- 
jat će 4 mjeseca. 


SVEĆENICI 


Kad sam prvi put 
sa sela došao u grad 
(jedva sam znao čitati), 
da učim latinski 
i druge strašne stvari, 
moji me školski drugovi, 
gradski dečki, poučiše, 
da uvijek, kad prolazi 
(osobito izdaleka) 
svećenik, treba ga 
popratiti revenjem 
i gavranskom drekom. 


I ja, koji sam dotada 
ljubio im ruke, 
pridružih se zboru 
i postadoh građanin. 

Iza dvaest ljeta evo 
svega me obuzima kajanje, 
i molim vas, svi svećenici, 
da mi oprostite i date 
za svaki gavranski krik 
za uzvrat svo j 

sveti blagoslov, p. MIGNOSI 


SEDAMDESETA GODIŠNJICA ANDRIJE HLINKE 


Slovaci imadu isto takvo književ- 
no društvo kao što je Jeronimsko 
Književno Društvo. To je Društvo 
sv. Vojtjeha u Trnavi, rodnom gradu 
kardinala Haulika. Na čelu tog dru- 
štva je Andrej Hlinka, apostolski 
protonotar, koji je ujedno vođa ka- 
toličkih Slovaka uopće i najpopular- 
niji čovjek u Slovačkoj uopće. Nje- 
govo ime bilo je poznato još mnogo 
prije svjetskog rata, jer je kao bo- 
rac za narodna prava slovačka bio 


trn u oku Mađarima te je od njih 
bio progonjen i zatvaran. Oduvijek 
je težio za tim, da se Slovaci s Če- 
sima združe u jednu državu. Njegov 
rad u ostvarenoj Čehoslovačkoj za au- 
tonomiju Slovačke njegovi protivnici 
krivo tumače. On uvijek ističe, da je 
njegovo osnovno načelo, da Česi i 
Slovaci ostanu nerazdruživi u zajed- 
ničkoj državi. Ovih dana navršio je 
veliki taj predstavnik slovačkoga na- 
roda 70. godinu svoga života. 




DOBRA STVAR U ZLE SVRHE 


Kao što su kod nas večernje 
škole za šegrte, tako postoje u 
Italiji i naročite seoske poljo- 
privredne škole za seljačku dje- 
cu. Takva škola traje pet godi- 
na, a dijeli se u 2 tečaja: niži 
ili pripravni i viši ili stručni te- 
čaj. Obuka traje 7 mjeseci na 
godinu, od 1. listopada do 30. 
travnja, obično uveče. U nižem 
tečaju obučava se 6 sati, a u 
višem 2 sata tjedno. U nižem te- 
čaju poučavaju se ovi predmeti: 
talijanski jezik, računstvo, ze- 
mljopis, povijest, prirodopis, fi- 
zika i kemija. U višem tečaju 
poučava se u 1. školskoj godim 
poljodjelstvo uopće, a u 2. škol- 
skoj godini marvogojstvo, higi- 
jena i seljačko knjigovodstvo. 
U krajevima, gdje se gaje naro- 
čite grane gospodarstva, kao 
vinogradarstvo, voćarstvo, vrt- 
larstvo, šumarstvo, povrćarstvo, 
sirarstvo, mljekarstvo itd., po- 
svećuje se pažnja također tim 
gospodarskim granama. 

Obuka u nižem i višem tečaju 
je zorna: đaci praktično primi- 
jenjuju sve ono, što čuju od 
učitelja. Da obuka bude uspje- 
šnija ima svaka škola na ras- 
polaganje skioptikon sa potreb- 
nim slikama i razne zbirke, tako 
prirodopisnu, zemljopisnu, fizi- 
kalnu i kemijsku zbirku. 

Đaci dobivaju besplatno knji- 
ge, teke, olovke, blokove za ri- 
sanje i uopće sav školski pribor. 

U nižem tečaju poučavaju 
učitelji seoskih osnovnih škola, 
koji su prije toga s uspjehom 
svršili poseban učiteljski tečaj. 
U višem tečaju poučavaju agro- 
nomi i veterinari. 

Seljačko dijete stupa u tu ško- 
lu, kad svrši pučku školu, i po- 
hađa je do svoje 16. godine. 

Kada seljački mladić svrši tu 
školu, dobiva svjedodžbu, ali 


s njom ne dobiva prava na na- 
mještenje u bilo kakvom većem 
poljodjelskom poduzeću. Cilj je 
naime tih škola, da od seljačkih 
mladića stvori razumne ratare i 
valjane seoske gospodare, da im 
usadi ljubav prema zemlji i da 
ih odvraća od napuštanja rodne 
grude i bježanja u gradove. 

Talijansko ministarstvo pro- 
svjete otvara 1. listopada ove 
godine 40 takvih škola u posve 
hrvatskim i slovenskim selima. 
Samo se po sebi razumije, da se 


Devet knjiga devet novih zvijezda 
prosvjetnica dolazi evo, da nam svi- 
jetli ove jeseni i zime na tmurnome 
putu današnjeg teškog života. A ka- 
kve su, šta nam nose i tko im je dao 
život? I to treba da znamo, prije 
nego ih primimo k sebi i prigrlimo. 

Kalendar »Danica« je kao ham- 
bar krcata svakim duševnim blagom. 
Snesoše ga tu preko dvadeset po- 
najboljih pučkih pisaca, koji nam ka- 
zuju u pripovijestima, pjesmama i 
pouci, što je važno za naš narodni, 
prosvjetni i seljački život. 

Velika pripovijest »Krvavi sa- 
bor križevački« pripovijeda 
nam događaje, koji su se tamo prije 
šest stotina godina događali u Hr- 
vatskoj. Lijepo i zanimljivo je to 
opisao hrvatski katolički pisac Mi- 
lutin Majer, najbolji naš pučki pri- 
povjedač, koji već preko 30 godina 
daje jeronimskim čitačima svuda 
rado čitane povijesne pripovijesti. 

Jedna poučna knjiga, koja 
dolazi kao treća po redu, dat će 
svakom korisne pouke za gospodar- 
stvo i život. 

To su tri knjige za desetaše, a 
dvadesetaši dobivaju još dvije, a 
to su: 

»Evanđelist«, III. dio, donosi 
evanđelja za sve nedjelje i blagdane 
od Duhova do Velike Gospe. Sara- 
jevski nadbiskup dr Ivan Evanđelist 
Šarić napisao je k tim evanđeljima 
opet nedostiživo krasne pouke, koje 
su lakim pučkim načinom pisane i 
zato svakom, bio seljak ili ne bio, 
srcu tako bliske. 

Peta knjiga po redu je »Zdra- 
vlje s e 1 a«, dragocjena radi toga, 


te škole u našim selima ne osni- 
vaju zato, da se našemu narodu 
pomogne do gospodarskog bla- 
gostanja. Cilj je sasvim drugi i 
jasan. Da slavenska djeca ne 
zaborave ono talijanštine, što 
su je naučila u osnovnim škola- 
ma — pišu talijanske novine — 
potrebne su te škole. Njihov cilj 
nažalost nije dakle gospodar- 
sko prosvjećivanje našega na- 
roda, nego odnarođenje. Tako 
eto dobra stvar ima da služi u 
zle svrhe. V. S. 


što po njoj seljak prvi put ovako 
cjelovito dobiva pogled na sve ono, 
što je potrebno, da život na selu 
bude zdrav. A kako je zdravlje naj- 
veće blago na ovom svijetu, to nam 
najbolje kazuje, koliko treba svaki 
od nas da tu knjigu cijeni i čita. Na- 
pisao ju je profesor Bogdan Babić, 
koji je lanjske godine jeronimskim 
čitačima napisao knjigu o bolestima 
žitarica, a prije nekoliko godina 
knjigu »Građa svijeta«. 

Nakon tih pet redovnih knjiga do- 
laze po redu evo pet izvanrednih: 

Knjiga pripovijesti »Pod čađa- 
vim krovom« opisuje nam se- 
ljački život u bihaćkom kraju u Bo- 
sni. Lijepo ju je napisao V. Grmo- 
vić, sarajevski sudac. 

Knjiga »Temelji kršćan- 
skog života« daje nauku o ću- 
doređu (moralu) na lijep način, kao 
što je njezin pisac, dr Ivan Blažević, 
senjski kanonik, prije nekoliko go- 
dina napisao knjigu »Obrana vjere« 
(pučku apologetiku). 

Dr Rudolf Horvat, zagrebački pro- 
fesor i povjesničar, koji je jeronim- 
skim čitačima napisao već više lije- 
pih knjiga iz hrvatske povijesti, evo 
sad u knjizi opisuje »Hrvatski 
preporod u Dalmaciji«. Tu 
saznajemo među ostalim, kako je u 
toj kolijevci nekadanjeg hrvatskoga 
kraljevstva tuđin nametnuo Hrvati- 
ma tuđi jezik, te je tek g. 1912. hr- 
vatski jezik ondje postao službenim. 

iPosljednja knjiga u ovogodišnjem 
jeronimskom nizu namijenjena je na- 
šim ženama, a zove se »Domaćica 
u k u h i n j i«. U njoj se iznosi pou- 
ka o kuhanju, o hrani uopće te o 
priređivanju pojedinih jela napose. 
Napisale su je dvije dobre domaćice 
iz svog iskustva, Marija Cezner i 
Stanka Andrić, koje su pišući tu 
knjigu željele, da i seoske kućanice 
nauče, kako da se i u kućama na 
selu uvede bolji način kuhanja i pri- 
ređivanja hrane. 

To je eto tih devet novih jeronim- 
skih knjiga. Lijepo opremljene, kao 
kad se djevojke na blagdane oblače 
u svečano ruho, polaze one sad od 
sela do sela. Tko da ih tako lijepe, 
tako vrijedne, tako dobre i tako mile 
ne primi? 



ŠTO SU SVE I OD KOGA SU NOVE JERONIMSKE KNJIGE ? 




ISTARSKI SELJAK I HRVATSKA KNJIGA 


Za opći napredak čovjeka i 
naroda potrebne su dobre knji- 
ge. To treba uvijek imati na pa- 
meti. Živog prijatelja i savjet- 
nika nemaš uvijek kraj sebe, a 
dobru knjigu možeš uvijek ima- 
ti kao savjetnika, učitelja i pri- 
jatelja. Knjiga uči, zabavlja, 
tješi i uopće širi duševni vido- 
krug. Čovjek, koji čita, razliku- 
je se mnogo od onoga, koji ne 
čita. Novine su svakako potreb- 
ne i korisne, ali nijesu dovolj- 
ne, jer njihova je glavna zadaća 
javljati novosti. Prave pouke u 
svemu, što treba da znaš, naći 
ćeš jedino u knjizi. 

Seljačkom je staležu knjiga 
još napose potrebna. Svi se dru- 
gi staleži obično bolje naobraze 
po školama u ranijoj mladosti. 
Najmanje od školske naobrazbe 
dobije seljak, pa je zato baš 
njemu najviše potrebna knjiga. 
Za gospodarski napredak po- 
trebne su seljaku gospodarske 
knjige, ali su mu osim toga po- 
trebne i zabavne i druge poučne 
knjige. U gospodarstvu prolaze 
najbolje oni seljački narodi, ko- 
ji su se čitanjem knjiga najbo- 
lje naobrazili. A i pojedini čo- 
vjek u ljudskom će društvu uži- 
vati sve to veće poštovanje, 
što više zna. 

Kod naprednih naroda imade 
svaki seljak svoju knjižnicu, iz 
koje svako toliko izvadi koju 
knjigu, da iz nje štogod nauči 
ili da mu ona posluži za zabavu. 
I kod nas bi tako moglo i tre- 
balo da bude. Mi imamo, hvala 
Bogu, Književno društvo sv. Je- 
ronima, koje već šezdeset i pet 
godina izdaje i širi dobru pučku 
knjigu baš za selo i seljake. Pre- 
ko četirista pedeset lijepih i do- 
brih knjiga ugledalo je svijetlo 
za to vrijeme. Kad bi se sve te 
knjige sakupile i shranile u or- 
mar, bila bi doista krasna knjiž- 
nica, s kojom bi se s pravom 
mogao ponositi i školovan čo- 
vjek, a kamo li ne seljak. I oko- 
ristiti se tolikim blagom, što je 
u tim knjigama pohranjeno. 

Knjigu treba nabaviti, kupiti. 
Ali danas je baš seljaku najteže 
doći do novaca. Zato mnogi ka- 
lu, da nemaju čime kupiti knji- 
gu. No zna se, da uza svu ne- 
volju mnogi dinar pođe i danas 


svakom iz džepa i za posve ne- 
potrebne stvari. Za sve se nađe 
novac, samo za dobru knjigu ga 
ne ćeš naći. Da gospodarska kri- 
za i nevolja ne mogu biti uzrok, 
što seljak ne posiže u dovolj- 
noj mjeri za knjigom, najbolje 
nam dokazuje primjer naše bra- 
će u Italiji. 

Sve do svršetka svjetskoga 
rata slalo je svoje knjige u 
Istru Društvo sv. Jeronima. 
Društvo sv. Jeronima je prije 
rata — dakle u doba, kad se hr- 
vatska knjiga i po Istri nesme- 
tano mogla širiti i čitati — ima- 
lo u Istri u svemu samo 500 čla- 
nova. Iza rata pripala je Istra 
Italiji. Odonda jeronimskim 
knjigama Talijani brane, da se 
šire među istarske Hrvate. Zato 
je u Istri početkom 1924. go- 
dine osnovano posebno Hrvat- 
sko Književno Društvo sv. Mo- 
hora za Istru, koje eto već pu- 
nih jedanaest godina uz koledar 
»Danicu« izdaje tri druge pouč- 
ne i zabavne pučke knjige sva- 
ke godine. I to je društvo us- 
prkos neopisivog fašističkog na- 
silja i lova za hrvatskom knji- 
gom već prvih godina okupilo 
oko sebe 3500 članova. Dakle 

KNJIŽICE NA SAONICE, 

Više sam se puta navraćao u jed- 
no sasvim maleno gorsko selo u Slo- 
veniji. Već ga dobro znam. Ali nije- 
sam znao, otkuda to, da je u tom 
seocu prošireno više dobroga pučkog 
štiva, nego u mnogom drugom kud 
i kamo većem mjestu. 

Zimus sam vidio, čuo i razumio. 

Jedva se svijet vratio kućama sa 
zornica, a pred kućom graja: »Idu 
knjige! Eto knjiga!« 

Provirim kroz prozor iz seoske 
sobe, u kojoj sam noćio. A pred ku- 
ćom saonice. Na saonicama velika 
škrinja krcata knjigama. Saone vuku 
dva seoska momka. Knjige vade iz 
škrinje djevojke u lijepoj narodnoj 
nošnji. Stari sjedokosi župnik (odav- 
na je premašio sedamdesetu!), prati 
mlađariju, smiješka se i gotovo šut- 
ke motri revnost svojih župljana. 

Tako »idu knjige« od kuće do ku- 
će. Pred svakim se vratima saonice 
zaustavljaju. Djeca s grajom dozi- 
vaju ukućane. Djevojke pokazuju i 
nude knjige. Momci im pomažu. 
Starac župnik jedva dospije da što- 
god pridometne. 

»Tko bi tu mogao da ne uzme!« 
veli moja domaćica noseći cijelu pre- 
gršt knjiga u sobu. Sve ih lijepo reda 
stolom. I sama se smije od radost’. 


broj se predratnih jeronimskih 
čitača u Istri za nekoliko godi- 
na posedmerostručio. Kad bi 
Hrvati u Istri mogli tako slo- 
bodno širiti hrvatske knjige, kao 
što se tu kod nas mogu širiti 
jeronimske, sigurno je, da bi 
Društvo sv. Mohora danas ima- 
lo 10.000 članova, i to usprkos 
silne neimaštine i gospodarske 
bijede, kakve danas niizdaleka 
ne poznaje ni najsiromašniji 
kraj u našoj državi. 

Istarski je seljak shvatio duh 
novoga vremena i upoznao vri- 
jednost dobre narodne knjige. 
On tu knjigu veoma cijeni i 
marljivo je čita, a što u njoj 
korisna nađe, to upotrebi u svo- 
jem životu i gospodarstvu. Knji- 
ga mu je ujedno i tješiteljica i 
najbolji prijatelj u danima, pu- 
nima patnja i teškoća. 

Ugledajmo se i mi u lijepi 
primjer našega istarskoga bra- 
ta! Prigrlimo dobru i korisnu 
jeronimsku knjigu. Ako toga 
dosada nijesmo učinili, započni- 
mo sada. Novac izdan za dobru 
knjigu nije bačen uludo. On će 
nam donositi obilne kamate. 

V. s. 

PA OD KUĆE DO KUĆE! 

Hrlim, da pozdravim župnika i da 
mu čestitam. Ali on otklanja: 

»Pa to je najjednostavnije. Knjiži- 
ce na saonice, pa od kuće do kuće!« 

Zar se ne bi moglo tako i po na- 
šim selima? Dr V. J. s. 



ŽENE U SVETOJ ZEMLJI 
ovako na mali ručni mlin same melju žito 

SELJANKA K L& DOMAĆICA 

Kakva je kuća, u kojoj nema do- 
maćice? Nikakva. Život u takvoj 
kući pust je i bez pravoga reda. Tek 
domaćica daje kući pravi život. I 
kakva je domaćica, takav je sav ži- 
vot u kući. 

U našim seoskim kućama ne po- 
svećuje se dosta pažnje domaćici. Ne 
misli se na to, da domaćica mora 
vrlo mnogo znati za svoje kućne po- 
slove: red držati u kući, prati, ku- 
hati, brigu voditi o djeci, hraniti i 
odgajati perad i mnogo koješta dru- 
go. Istina, svaka seoska djevojka već 
kod svoje majke može naučiti mno- 
go od sviju tih poslova. No krivo 
misli, tko misli, da je to dosta. Ži- 
vot ide naprijed, prilike se mijenja- 
ju, pa se danas od svakoga više tra- 
ži, nego što je nekad bilo. Isto tako 
i od žene. Danas je i s gospodar- 
stvom drukčije nego prije trideset- 
četrdeset godina, i zdravstvene pri- 
like su drukčije, i u našem odijeva- 
nju je nastalo i na selu znatnih pro- 
mjena, i drugim svijetlom svijetlimo 
u svojim kućama, i drukčije su nov- 
čane prilike nastale — i tako bismo 
mogli još mnogo toga nabrojiti, što 
se sve promijenilo u kućnom životu 
od vremena naših djedova. Seljak se 
morao prilagoditi novim prilikama, 
a tako isto se to traži i od seoske 
žene. 

Žena mora biti valjana, uredna, 
marljiva kućanica. Život u nečistoj i 
neurednoj kući nije nikakav život, a 
to će prije ili poslije biti i zdravlju 
ukućana na štetu. Žena mora znati 
dobro kuhati, jer od hrane živimo, 
pa kako se hranimo, tako će nam 
djeca napredovati, tako ćemo i mi 
imati dosta snage za svoje teške po- 


slove, takvo će nam biti i zdravlje. 
Od toga, kakvu nam hranu naša do- 
maćica kuha, mnogo zavisi, hoćemo 
li dugo sačuvati svoje zdravlje i da 
li ćemo dočekati dugu starost ili 
smrt prije reda. Kada je bolest u ku- 
ći, opet je domaćica prva pozvana, 
da bolesnika njeguje, dok ne ozdra- 
vi. Štedljiva domaćica prava je bla- 
godat za napredak kuće, jer čovjek 
zarađuje, a na ženi je, da štedi. 

I tako bismo mnogo mogli nabra- 
jati, da pokažemo, kako žena drži 
tri ugla kuće, a muž samo jedan. Zato 
ćemo u svom listu mnogo pažnje po- 
svećivati odsada našim seoskim že- 
nama, da nauče, što im u kući treba 
znati. 

Majka i dijete 

Majka, koja doji svoje dijete. 

Na selu svaka majka doji sama svoje 
dijete. U gradovima naprotiv često 
majke ne će da doje svoju djecu, 
nego ih hrane kravljim mlijekom pri- 
ređenim za dijete. Međutim po priro- 
di je udešeno, da mati doji svojim 
mlijekom svoje dijete. Koja to ne 
čini, toj se priroda osvećuje na njenu 
zdravlju. Zna se, da dojenje djeteta 
koristi nesamo djetetu, nego i maj- 
ci. Dijete od materinjeg mlijeka bo- 
lje uspijeva nego od kravljega. A i 
majka se od porođaja bolje i brže 
oporavlja, ako doji svoje dijete. 
Cijelo tijelo majčino se dojenjem 
upravo osvježuje. Često slabunjave 
i bljedolike žene dobivaju u onih 9 
mjeseci, dok doje dijete, vrlo zdrav 
i jedar izgled. Ne događa se rijetko, 
da takva žena postane deblja nego 
prije. Majka, koja doji, može se više 
nadati, da će postati i ostati zdrava, 
nego li žena, koja ne doji svoje 
dijete. 


Slika dolje: 

UKRAS SA POCULICE (KAPICE ZA UDATE ŽENE) 
Vez: pečki, plosni i ovijanac. Tamno obvijena mjesta mogu biti vezena crnom, ultrama- 
rin ili indigo-bojom. Točkasta mjesta drap ili zlatni oker. Okomito crtana mjesta svijetlo 
crveno, a koso crtana bordo (karnin) 

Iz Osekovca u Moslavini, izradila Zorka Sever 

Jelovnik 

JELA OD RAJČICA 

Juha od rajčica. Svaka kućanica i 
na selu i u gradu treba da skuha za 
zimu što više rajčica i spremi u bo- 
cama. Od tih rajčica moći će svaki 
tjedan tada po dva puta skuhati do- 
bru juhu. Kuha se ovako: Načini za- 
pržak od masti, sitno nasjeckanog 
luka, nasjeckanog peršinova lišća i 
malo bijelog brašna. Kad zapržak po- 
rumeni, nalij ga s malo vode i do- 
bro promiješaj. Zatim nalij iz boce 
rajčicu, posoli i metni u nju malo 
šećera pa kuhaj. Kad ta juha proku- 
ha, tada se zakuha s rižom ili trgan- 
cima ili okrugljicama od grisa. — 

Umak od rajčica. Umak (sos) od 
rajčica je najpoznatiji umak i u gra- 
đanskoj i u seljačkoj kući. Jede se 
s kuhanom govedinom, ali vrlo je 
dobro, ako se jede kaša od krum- 
pira s tim umakom ili kuhana riža 
polivena tim umakom, a i okugljice 
od krumpirova tijesta su dobre s 
umakom od rajčica. Taj se umak 
pravi ovako: Načini zapržak od malo 
masti, sitno isjeckanog luka i malo 
prosijanog bijelog brašna. Kad zapr- 
žak porumeni, nalij na nj sok od 
rajčica (bilo svježih prokuhanih ili 
iz boce kao kod juhe), pa posoli, 
pošećeri po volji, dobro prokuhaj, 
da bude dosta gust. 

Seljačke punjene rajčice. U Fran- 
cuskoj se u seljačkim kućama pri- 
ređuju punjene rajčice bez mesa ova- 
ko: Lijepe, zrele, tvrde rajčice se 
razrežu po polovici. Iz njih se iz- 
dube mekana sredina, koja se onda 
posoli i pobiberi. U to nasitno se 
nareže češnjaka i zelenog peršina, 
pa se primiješa još i mrvica od že- 
mlje. Tim se pune one izdubene raj- 
čice, zatim se poredaju u posudu, 
pojiju dobrim uljem, metnu u vrelu 
pečenjaru i u njoj ostave 10 minuta. 
Kad se izvade, nose se na stol i je- 
du. Takve se punjene rajčice moga 
jesti i same s kruhom, recimo za ve- 
čeru, a mogu se nedjeljom jesti i uz 
pečenje. S. A. 



KRAVE NA PAŠI Foto Franjo Sole 


ŽITNICE 

SVIJETA 

Nas Hrvata živi preko polovice .1 
žitorodnim krajevima, koji su dio 
glavne žitnice Evrope. Ta evrop- 
ska žitnica počinje od žitorodnih 
krajeva Rusije, zapravo Ukrajine, te 
obuhvaća Rumunjsku, Bugarsku, Ju- 
goslaviju i Madžarsku: to su države 
najrodnije žitaricama u Evropi. Iz 
te evropske žitnice, to jest iz tih 
žitorodnih krajeva opskrbljuju se ži- 
tom druge evropske zemlje, u koji- 
ma rodi premalo žita. Prije rata je 
težište te žitnice bila Ukrajina, jer 
se odanle najviše vozilo žito u za- 
padnu Evropu. Sad je Ukrajina ra- 
di boljševičke politike, koja je uni- 
štila seljačko gospodarstvo, izgubi- 
la svoju nekadanju žitnu važnost, a 
preuzele su njenu ulogu zapadnije 
države, osobito Rumunjska i Ma- 
džarska. 

Izvan Evrope najvažnija je s j e- 
veroamerička žitnica, koju 
čine osobito istočni krajevi Sjedinje- 
nih Država i susjedni im krajevi Ka- 
nade. Ali izvoz žita iz Sjedinjenih 
Država posljednjih godina pada, pa 
se i proizvodnja snizuje. Naprotiv 
u Kanadi proizvodnja raste. 

Treća je po redu i važnosti j u ž- 
noamerička žitnica. To je 
ponajprije Argentina, zatim države 
Paragvaj, Urugvaj, južna Brazilija i 
Čile. Najviše se žitarica odatle Izvozi 
u Englesku i Njemačku. Kukuruz se 
iz nijednog dijela svijeta toliko ne 
izvozi, koliko iz južne Amerike. 

Na četvrtom je mjestu u svijetu 
australska žitnica. Nju čini 


Lan je vrlo važna biljka za naše 
kućanstvo. Žalibože da se kod nas 
uslijed jeftinoće pamuka skoro pre- 
stao obrađivati, ali to je veoma ve- 
lika pogreška i šteta. Laneno je plat- 
no kud i kamo bolje i jače od pa- 
mučnog. Ali mnogo je posla oko la- 
na. Koliko samo truda i muke treba 
uložiti, dok se ne dobije laneno plat- 
no. A za pamuk treba imati samo 
novaca. Međutim danas nema seljak 
novaca, pa bi dobro bilo, da se opet 
više bavi uzgajanjem lana. Zato evo 
o njen nešto da kažem. 

Lana ima dvije vrste: ozimca i ja- 
rog. On je skoro jedina industrijal- 
na biljka, koja je osim nizina i rav- 
nica sposobna za uzgoj i na visokim, 
brdovitim položajima. Uspijeva naj- 
bolje na blagoj ilovači, koja nije ni 
preveć mokra, ali ni preveć suha. 
Jari lan voli zemlju, koja je prevr- 
nuta u jeseni. On ne voli istom po- 
gnojeno zemljište, već ono, koje je 
pognojeno prošle godine. Najbolje 
uspije iza djeteline Mi na uzoranoj 
livadi. 

Jari lan raste dosta brzo. Treba 
100 do 120 dana, da dozori. Što ga 
sijemo gušće, to je vlakno duže i fi- 
nije. Tko sije lan samo radi sjemena, 
taj neka ga sije orijetko, jer se tako 


Australija. Njuzelandija i Tasmanija. 
Izvozi žito u Englesku. 

Isto tako je za Englesku posebno 
važna i peta žitnica svijeta. To 
je Indija. Raste najviše tu kukuruz i 
riža, a izvozi se najviše opet u En- 
glesku. 

To su eto glavne svjetske velike 
žitnice, iz kojih se svijet najviše op- 
skrbljuje i koje najviše utječu na ci- 
jene žitaricama u svijetu. Zato, što 
u tim žitnicama rodi svake godine 
ukupno više žita, nego što ga svijet 
može prekupiti i potrošiti, zato su 
cijene žita u cijelom svijetu tako ni- 
ske. Ove je godine u Americi bila 
užasna suša, a i kod nas je manje 
rodilo žita nego prije, pa se očeki- 
valo, da će cijene žitu skočiti. Jest, 
kad ne bi bilo goleme zalihe lanj- 
skog žita, pa tako opet ima za pro- 
daju više žita, nego što se kupuje. 
Tek ako bi zavladalo nekoliko ovako 
slabih godina i u Evropi i u Ame- 
rici jednoj i drugoj, moglo bi se ra- 
čunati na veći porast cijene žitari- 
cama u cijelom svijetu, pa i kod nas. 

Dr Josip Andrić 


jače razgrana, ima više cvjetova pa 
daje više i ljepše sjeme. 

Kad lan malo poodraste, treba ga 
oplijeviti, jer bi ga inače mogao za- 
gušiti korov. Tko želi dobiti fino, me- 
kano i sjajno vlakno, taj mora po- 
čupati lan odmah iza cvatnje. Tko 
opet računa više na sjeme, taj neka 
čupa lan kad je posve zrio. 

Lan se čupa, kad je suh, dakle 
kad se rosa osušila. Pri čupanju tre- 
ba paziti, da čupamo samo njega. 
Travu i korov ćemo odbaciti. Osušene 
se vlati kvase u vodi ili na rosi, a 
tek onda se od njeg izrađuje kudje- 
1 a za predivo. 

Lan se lako izrodi. Zato moramo 
svaku treću ili četvrtu godinu mije- 
njati sjeme. Iz sjemena se dobiva do- 
bro ulje za mastilarske i druge tvor- 
ničke svrhe. Lan je dakle veoma ko- 
risna biljka. Ivan Sitarić. 

Narcis Jenko bio je ponajbolji hr- 
vatski književnik iz Bosne ponosne. 
Knjižnica Dobrih Romana izdaje nje- 
govo najopsežnije djelo — povijesni 
roman »Obitelj vojvode Hrvoja«, 
koje će sigurno biti vrlo rado prim- 
ljeno od čitave hrvatske javnosti. 
Prvi dio tog velikog djela s ilustra- 
cijama Gabrijela Jurkića može se 
nabaviti i kod Uprave »Obitelji«. 


!z naših se/a 

Seoski katolički dom gradi se 1 
župi Bežlji kod Teslića u Bosni. Ne- 
umorni župnik Benković dokazuje 
gradnjom tog doma, što i u ovo te- 
ško gospodarsko doba ustrajnost i 
u najsiromašnijem kraju može da 
učini. Njegova župa broji samo 900 
župljana pa će imati, čega nemaju ni 
kudikamo jače župe sa bogatijim 
vjernicima. Još je veća rijetkost, da 
ta župa u zajednici s okolnim župa- 
ma izdaje vlastiti župski list. To je 
jedini seoski župski list u Bosni. I u 
Hrvatskoj postoji samo jedan: u selu 
Vinagori u Hrvatskom Zagorju. 

U Ilači u Srijemu bilo je na Veliku 
i Malu Gospu mnogo svijeta izbliza 
i izdaleka na proštenju kod čudo- 
tvorne Gospe Ilačke. Tom je prili- 
kom tu raspačano tisuću jeronimskih 
knjižica »Gospin plač«. 

U Virju u Podravini izveli su kri- 
žari 16. rujna seljačku glumu »Vuk 
u ovčjoj koži«, koju je napisao naš 
glavni urednik dr. Josip Andrić (iz- 
dala jeronimska Društvena Pozor- 
nica). 

Slika dolje:] 

CRKVA N AfDALM ATINSKOM KOSOVU 
KOD KNINA 

proslavila je nedavno1200. godišnjicu 
Foto Ivo Samardžija 



LAN U NAŠEM GOSPODARSTVU 




^vjefyki događaju — 

SADAŠNJA POLITIKA 
U EVROPI 

Dvadeset i šest evropskih država 
(toliko ih naime ima u cijeloj Evro- 
pi) sada je u velikom političkom 
vrludanju. Udarilo nekakvo političko 
nevrijeme na Evropu, pa svaka dr- 
žava bježi pod svoj krov i sa stra- 
hom gleda, šta li nam to nevrijeme 
nosi. Zasad je to samo, kao kad udari 
pljusak i bura, no ako tako potraje, 
moglo bi i gore biti. Sačuvaj, Bože! 
Svaka država osjeća krizu i sve ne- 
volje, koje navališe na današnji svi- 
jet. Iz svake sa strahom gledaju lju- 
di prema drugim državama, ne će li 
odakle iznenada zazveckati ratno 
oružje. Svaka država osjeća, tko joj 
je prijatelj a tko neprijatelj, pa gle- 
da da se svojim prijateljima što više 
približi i tako zaštiti od neprijate- 
lja. Sklapaju se i nova prijateljstva, 
koja još jučer nitko nije ni slutio. 
Ta eto, pravo evropsko komešanje, 
za koje je teško reći, kako i kada 
će se opet srediti i smiriti. 

Četiri su velike države, o kojima 
u prvom redu zavisi sudbina cijele 
Evrope: Francuska, Italija, .Njemačka 
i Rusija. I Engleska spada k Evropi 
te je od sviju tih država i najveća i 
najjača, ali ona je ipak nekako po 
strani: nalazi se zapravo na jednom 
otoku Evrope, usko more je dijeli 
od Evrope, a i njena glavna vlast 
obuhvata zemlje, koje su daleko od 
Evrope po svim stranama svijeta. 
Engleska nema svojih velikih računa 
u Evropi. Ona je zadovoljna s onim, 
što sada ima u Evropi i nema tu sko- 
ro ni s kim nikakve svađe. Ali nije 
tako sa Francuskom, Italijom, Nje- 
mačkom i Rusijom. Te četiri vele- 
vlasti imadu velikih računa u Evro- 
pi, uz koju je vezan i sav njihov op- 
stanak. 

Te četiri velike države svaka vuče 
Evropu na svoju stranu. U tom je sve 
zlo današnje evropske politike. Da 
nije toga, svima bi nam u Evropi bo- 
lje bilo. Ali eto šta ćemo sad, kad 
je tako! 

Francuska je najkapitalističkija dr- 
žava Evrope, a Rusija je pala u dru- 
gu krajnost prigrlivši boljševizam. 
Već petnaest-šestnaest godina juri- 
ša ruski boljševizam na Evropu že- 
leći, da je svu podruje i poklopi svo- 
jom politikom. 1 našla je u svim dr- 
žavama svojih pristaša. No baš one 
države, koje su ruskom boljševizmu 
prve na udaru, priklonile su se ka- 
pitalističkoj Francuskoj i ta je po- 
litika zaista od god. 1920. (porazom 
boljševičke vojske kod Varšave) za- 



ustavila prodiranje boljševizma iz 
Rusije u ostalu Evropu. 

1 N 0 između ruskog boljševičkog i 
francuskoga kapitalističkog bedema 
diže se god. 1922. fašistička Italija. 
Ona je donijela obnovu ratobornog 
duha, koji je bio potisnut porazom 
Njemačke u svjetskom ratu. Ta fa- 
šistička Italija prijekim je okom gle- 
dala, kako su se oko Francuske oku- 
pile sve one države u Evropi, koje 
su u svjetskom ratu ostale pobjed- 
nice. I samo iz zavisti prema Fran- 
cuskoj naumila je fašistička Italija 
oko sebe okupiti one države, koje su 
u svjetskom ratu (bile pobijeđene. 
Nastade veliko prijateljstvo Italije 
prema Madžarskoj, Austriji, Bugar- 
skoj i Njemačkoj. Konac je tomu bio, 
da je poražena Njemačka dobila opet 
toliko smjelosti, te je pod Hitlerom 
stala isto onako da prkosi svoj Ev- 
ropi, kako je to prije 20 godina či- 
nila pod carem Vilimom. 

Hitlerova Njemačka jednom rukom 
gura od sebe Rusiju, drugom Fran- 
cusku, a nogom Italiju. Hoće da sebi 
opet napravi put na sve strane za 
novo veliko njemačko carstvo, koje 
svi i zovu: Treće Carstvo (prvo je 
bilo za starih njemačkih careva, dru- 
go je bilo Vilimovo, a treće bi imalo 
biti Hitlerovo). Sad se nađoše u čudu 
i Francuska i Rusija, a bome i Italija, 
koja se isprva radovala, što je u Nje- 
mačkoj god. 1933. zavladao hitleri- 
zam, koji je sličan talijanskom fa- 
šizmu. I gle, Rusija i Francuska, te 
najoprečnije uređene države, pribli- 
žile se jedna drugoj, a i Italija okre- 
nula Njemačkoj leđa te sada traži, 
s kim će i uz koga će. 

Tako eto sada struji politika u Ev- 
ropi: Njemačka stoji sama za sebe, 
misli da će naprkositi svemu svijetu, 
a Francuska, Rusija i Italija stoje 
proti njoj. Njemačka zna, da te tri 
velike države svaka stoji na druk- 
čijem temelju, da svaka ima svoje 
posebne težnje i da jedna drugu sa 
zavišću gleda. Zato Njemačka tjera 
svoje. Dakako da to sve više uzne- 
miruje i te velike i ostale manje ev- 
ropske države. U tom su sve dana- 
šnje političke trzavice. U tom je ova 
današnja nesigurnost, koju svi osje- 
ćamo. U tom je zlo, od kojega trpi. sva 
Evropa. I sad nema druge, nego če- 
kati, da vidimo, šta se to iza tog 
evropskog vrludanja i komešanja va- 
lja. Bude li pameti, moglo bi biti 
bolje, ali zataji li pamet, opća će 
nesreća biti još veća. P. Ć. 

HOĆE LI BITI RATA? 

Mnogo se o tom govori po cijelom 
svijetu, pa i u zadnjem našem selu. 
Mnogo se o tom i piše. I svi sa zeb- 
njom misle, što li bi bilo, da se za- 
plete ratno kolo opet kao ono i prije 
20 godina. Ima usijanih glava, koje 
misle, da bi rat nekom mogao i ko- 
r/stiti. Ti ne vide kraj zdravih očiju. 
Danas bi ratovanje bilo takvo, da se 
ne zna, tko bi gore prošo: pobijeđeni 
ili pobjednik. A možda ne bi ni jed- 
nog ni drugog ni bilo, nego bi na- 
stala opća propast. Pametni ljudi to 
znadu. A najbolje to znadu svi oni, 


koji upravljaju državama. Zato ako 
se mnogi i kostruše, ipak nitko oz- 
biljno ne misli na rat. Mussolini i 
Hitler su najratoborniji u Evropi, pa 
i oni znadu, da bi rat donio u prvom 
redu njihovoj vlasti kraj. I zato će 
oni ratoborno govoriti, oružjem 
možda i zveckati, da druge zaplaše, 
ali ništa više. I boljševička Rusija se 
tako kočoperila, pa se eto stišala. 
Ne može rata biti, jer ga čovječan- 
stvo ne će. (Previše se i danas još 
osjećaju rane svjetskoga rata. Trajat 
će još možda i pedeset i više godina, 
dok te rane ne zacijele. A dok te 
nešto boli, čuvaš se bome svačega, 
što bi ti moglo nanijeti nove boli. 
Pa onda istina je i ono, što je češ- 
koslovački predsjednik republike Ma- 
saryk rekao: da za rat treba golemo 
mnoštvo novaca, a danas bome ni- 
jedna država nema ni toliko novaca, 
da plaća svoje redovne troškove, ka- 
mo li da plaća još i ratne. A zajam 
dobiti? Toga nema danas više. Zaj- 
movi su poumirali. Nema ih više. 
Dakle eto vidite, da sve to govori 
jasno: rata ne će biti, jer ne može 
biti. I hvala Bogu, da je tako, pa da 
možemo u miru Božjem živjeti, ra- 
diti i čekati bolje dane, koji ipak je- 
damput opet moraju doći. P. Ć. 

Pregled dogođaja 

14. rujna: U čehoslovačkoj se sve 
više zbližuju češka i slovačka ka- 
tolička stranka, koje se dosad 
nisu slagale, te je slovački poli- 
tički vođa Hlinka govorio na 
jednoj političkoj skupštini u če- 
škom gradu Litomyšlu izjavlju- 
jući vjernost Slovaka češkoslo- 
vačkoj državi. — Engleske i fran- 
cuske novine pišu, da je Madžar- 
ska sklopila s Njemačkom voj- 
nički i gospodarski savez. Ma- 
džaskoj je Italija donedavna da- 
vala nade, da će doći do po- 
mjene mirovnih ugovora, pa je 
Madžarska očekivala, da će do- 
biti natrag neke krajeve, koji su 
do prevrata bili pod njenom vla- 
šću, ali Italija je sad promijenila 
svoju politiku pa veli Madžar- 
skoj, da o promjeni mirovnih 
ugovora zasad ne može biti go- 
vora, nego možda jedamput u 
budućnosti. 

15. Govori se, da bi novim predsjed- 
nikom republike Austrije imao 
biti izabran Habsburgovac princ 
nadvojvoda Eugen. — U Ženevi, 
gdje su se na zasjedanju Dru- 
štva Naroda skupili državnici s ci- 
jeloga svijeta, mnogo se govori 
o tom, kako je Mussoliniju stalo 
do toga, da što prije dođe do 
prijateljstva s Jugoslavijom. 

16. U Beogradu otvorena svjetska 
parlamentarna trgovačka konfe- 
rencija. 

17. U Španiji je otkrivena i osuje- 
ćena nova revolucija, koju su 
spremali komunisti. 


»VUK U OVČJOJ KOŽI« pučka 
drama u dva čina, napisao dr Josip 
Andrić, cijena 10 dinara, naručuje se 
kod uprave »Obitelji«, Zagreb. 

Za dobru djecu CIGANČICA I PATULJCI 


Tu pod velikom bukvom sjedilo je napušteno 
cigansko dijete. Stara, zla Ciganka nije trpjela 
crnokosu Ružicu i često ju je do krvi tukla. Ci- 
ganska je družba upravo stigla do krasnog dvor- 
ca, gdje ima mnogo debelih kokoši i gusaka. 
Kako u blizini nije bilo nikoga, gurne stara 
vještica Ružicu: 

»Ružo, golubice moja, ja bih kokošje juhe i 
guščje pečenke. Hajde, požuri se i donesi mi 
takve dvije životinjice!« Ali Ružica odgovori: 

»Majko, ne smijem krasti!« 

Da ste sad vidjeli nemilosrdnu majku! Bijesno 
zasjaše crne oči. Svojim žutim dugim prstima 
pograbila je siroto dijete, bacila ga na zemlju 
i tukla nemilosrdno debelim štapom, dok nije 
stigao vođa družbe, istrgnuo joj štap iz ruku i 
svezao je. Zatim podigne zaplakano dijete i 
smjesti ga pod veliku bukvu. 

A što sada? Kamo? Nitko ne će primiti u kuću 
bijedno cigansko dijete. Umorna od plača i gla- 
di klonula je teška kovrčasta glavica i usnula. 
Tad odjednom: Zin . . . zin . . . zin . . . srebreni 
zvukovi razliježu se kroz šumsku samoću i sto- 
tine malih patuljčića hvataju se u kolo i plešu 
oko usnule djevojčice. Onda je primiše za ručice 
i podigoše. Mala Ru'žica i dalje spava. Odjed- 
nom se staro deblo rastvori i patuljčići nestanu 
sa Ružicom u dubinu. Tamo dolje duboko u ze- 
mlji imali su patuljci svoju krasnu palaču. U 
krasnoj dvorani, koja se sva sjala od zlata, sje- 
dila je na prijestolju obasutom dragim kame- 
njem njihova kraljica. K njoj povedoše dobri 
patuljci nađeno dijete i ispričaše joj, kako su 
našli djevojčicu. 

Nježno pogladi kraljičina ruka zatvorene oči, 
i gle — začuđeno promatraju velike crne oči 
male Ružice kraljicu. Mala ustašca ostadoše 
otvorena od čuda — toliki sjaj i tako ljubezno 
lice nije sirotica već davno vidjela. A kad je je- 
dan patuljčić prostro stolić od slonove kosti, 
sa mnogim poslasticama, prekrila je Ružica svo- 
jim ručicama lice i plakala od radosti. Patuljci 
odlučiše da pomognu sirotici. Kako zemalj- 
sko dijete ne može da ostane zauvijek kod njih 
u podzemlju, htjeli su da nauče dijete veliku 
umjetnost, kako bi bilo riješeno svih briga, kad 
se jednom povrati na zemlju. 

Što mislite, djeco, kakvu su je umjetnost na- 
učili? O, nešto sasvim lijepo i plemenito: posta- 
vili su joj u grlo milozvučnu pjesmu slavuja i 
pokazali joj, kako male ručice moraju voditi 
gudalo, onako kao što mogu samo veliki daro- 
viti umjetnici. Zatim je prenesoše patuljci opet 
na zemlju. 

U jednom prekrasnom vrtu ležao je mramor- 
ni dvorac. U tom prekrasnom dvorcu stanovala 
je jedna otmjena gospođa — bogata grofica. I 
dok je Ružica spavala, ponesoše je patuljci u 
lijepi vrt te gospođe grofice. 

Tako se naša mala junakinja, koja se među- 
tim razvila u prekrasnu mladu djevojku, našla 


jednog lijepog svibanjskog jutra na klupi u vrtu, 
baš kad se grofica spremala na jutarnju šetnju. 
Začuđena i sva radosna promatrala je gospođa 
lijepu djevojku. I, draga djeco, ta gospođa uze 
Ružicu za ruku i povede je u dvorac. Tad je Ru» 
žica svirala na guslama i pjevala tako krasno, 
da ju je gospođa zadržala kod sebe. Ali Ružica 
nije znala, kako se zove, nije ništa znala ni o pa- 
tuljcima — uspomena na njih iščezla je, čim se 
opet pojavila na zemlji. 

Gospođa je grofica svaki dan sve više voljela 
Ružicu. Jednog dana ugledala je Ružičino otkrito 
rame i na njemu znak. 1 ono, što je uzdrhtalo 
značajno srce samo naslućivalo, postane zbilja: 



STOTINE PATULJČIĆA HVATAJU SE U KOLO 
OKO RUŽICE . . . 


Ružica nije bila nitko drugi nego njezina vla- 
stita kćerka, koju su kao nejako dijete bili ugra- 
bili cigani. Sad gospođa grofica privine svoje 
nađeno dijete na srce i radosti nije bilo kraja. 

W. KUPERS, prevela Z. C. 

ANTIKRIST NA SICILIJI 

(Svršetak sa str. 740). 

Kraj nas su prolazili brežuljci, po kojima su 
se poput gnijezda savile stare utvrde. A mi smo 
jurili između širokih poljana, što se gusto po- 
suti cvijećem razastrše s jedne i druge strane 
željezničke pruge poput divnih sagova, da na 
mahove uletimo u tunele (najduži je 6 i po km 
dug) te onda opet izronimo iz njih na zlatom, 
cvijećem i zelenilom ukrašenu prostranu, valo- 
vitu širinu, kojom smo vijugajući između niskih 
brežuljaka, zelenih pašnjaka, cvjetnih livada 
žitorodnih polja u letu kroz sredinu presijecah 
Siciliju od jugoistoka prema sjeverozapadu, 
bilo nam je, kao da sva ta romantička ljepota, 
koja nas je tu u prolazu susretala, nije ništa 
drugo nego svetište, gdje je skriveno začarano 
srce ovog divnog otoka, za kojim se evo i mi 
po primjeru tolikih tisuća zanešenih došljaka sa 
sviju strana svijeta dadosmo u potragu . . 

DR J. ANDR1Ć 

Među provalnicima. »Što nosiš u toj 
kašici?« 

»Još ne znam. Čitat ćeš sutra u no- 
vinama.« 

Škot na putovanju. Kad je kon- 
dukter otkrio, da se Škot vozi bez 
željezničke karte, bio je tako bijesan, 
da je pograbio njegov kovčeg i ba- 
cio ga kroz prozor upravo u trenut- 
ku, kad je voz prelazio mostom pre- 
ko rijeke. 

»Ubojico!« vikne Škot. »Sada ste 
utopili mog jedinog sina!« 

Moderno. Kćerka: »Ja ne znam, 
mama, što ti nalaziš na tom Ivanu, 
da toliko navaljuješ, da ga uzmem za 
muža!« 

Majka: »Što? I ti još pitaš? Pa 
on je kao stvoren za tebe! Dečko je 
u vojsci naučio kuhati, a osim toga 
kroz godinu je dana kod svog ka- 
petana pospremao tri sobe...« 

Kod filma. Fritz Lang upravo je 
nekog dana izrađivao troškovnik za 
jedan novi film, kada neki mladić 
upadne k njemu u sobu. 

»Što želite?« upita Lang. 

»Ulogu!« odvrati mladić. 

»Što?... No to je krasno! A znate 
li vi, da meni treba samo ljudi s po- 
znatim imenom?« 

»Tako? Onda ćete me svakako an- 
gažirati!« 

»?« 

»Ime mi je Kohn! . . .« 


ISPADANJE 
KOSE 

bolesti kose, tje- 
mena, prhuti, svrbež 
itd. nestaju sigurno 
i brzo. Kosa opet 
poraste, korjen kose 
ojača upotrebom 

BILJEVNE 
ISCRPINE 
KOPRIVA 

Ci j ena 1 bočici 
Din 20*— Proizvađa 
i stavlja u promet stara, god. 1599. osno- 
vana KAPTOLSKA LJEKARNA SV. 
MARIJE, Zagreb, Dolac kraj Tržnice, 
ljekarnik Vlatko Bartulić 



Među šoferima. Prvi: »Zašto ti 
sjediš ovdje u zatvoru?« 

Drugi: »Jer sam prebrzo vozio. 
A ti?« 

Prvi: »Baš obratno, jer sam vo- 
zio prepolagano.« 

Drugi: »Ali, čovječe, radi toga 
se ne dolazi u zatvor.« 

Prvi: »U mom slučaju ipak. Auto 
je naime bio — ukraden!« 

Opravdanje. A: »Vi ste rekli, da 
sam magarac i luđak. Je li to istina?« 

B.: »Istina je, ali ja to nisam re- 
kao!« 

Kod novogradnje. Zidar (dje- 
čarcu, koji se igra sa trubljom): 
»Ovdje ne smiješ trubiti!« 

Dječarčić: »Zašto ne?« 

Zidar: »Zar ne znaš, što se do- 
godilo sa zidovima u Jerihu?« 

Iskreno. A.: (svome vrlo zaduže- 
nome prijatelju): »Vi treba da se bo- 
gato oženite! Vaši vjerovnici trebaju 
novaca.« 

B.: »Ako moji vjerovnici trebaju 
novaca, onda neka se oni žene!« 

Sadašnji turisti. »Što košta soba 
u ovom hotelu?« pita Mr. Culloch. 

»Dvanaest šilinga.« 

»A doručak?« 

»Tri šilinga?« 

»A garaža za auto?« 

»Ona je besplatna.« 

»Izvrsno! Onda uzimam doručak 
sa garažom, a spavat ću u svome 
autu.« 

Neizvediva zadaća. »Zašto nisi izra- 
lio zadaću: Moj put u školu?« 

»Gospodine učitelju, pa ja sam sin 
pođvornika ove škole, ini stanujemo 
u suterenu ispod ovoga razreda.« 

Doslovce shvatio. Jedan prolaznik 
hoda ulicom puzajući na koljenima 
i rukama. Redar ga pita: 

»Zašto vi puzite po ulici?« 

»Pa vi ste mi, gospodine promet- 
niče, malo prije sami vikali, što sto- 
jim ovdie.« 

Na Savi. Otac: »Plivanje je van- 
redno zdravo, osjećam se za petnaest 
godina mlađi.« 

Sinčić (od 10 godina): »f ja, 
tata!« 


& vajiL /3o£na£>.? 


1. Što je »dalmatinska vrst obale«? 

2. Ima li rijeka na jadranskom 
otočju? 

3. Gdje je prebivala nimfa Melita? 

4. Gdje se na istočnoj jadranskoj 
obali nalazi Eskulapova špilja? 

5. Što su pećine rikavice? 

6. Što se u Dalmaciji naziva golo? 

7. Što je slanica ili bočatna voda? 


ODGOVORI IZ PROŠLOG BROJA 

1. Hrvatski je kralj Dmitar Zvo- 
nimir imao jedinca Radovana. Ali 
mu je umro još za njegova života. 

2. Hrvatskog kralja Petra nazivlju 
Svačić. Ipak nije poznato, iz kojega 
je plemena bio. 

3. Ugovor su na Dravi god. 1102. 
sa madžarskim kraljem Kolomanom 
ugovorili ovi hrvatski velikaši kao 
predstavnici dvanaest starih hrvat- 
skih plemena: Juran Kačić, Ugrin 
Kukarić, Pribislav Čudomirić, Juraj 
Svačić, Petar Murić, zvan i Mogoro- 
vić, Pavao Gusić, Martin iz plemena 
Korinjana i Lapčana, Pribisav Po- 
lečić, Obrad Lačničić, Ivan Jamome- 
tić, M. Tugomirić pa Mrmonja Šubić. 

4. Blaženi se Nikola von der Fliie, 
rođen 1417. kraj Sakselna, borio kao 
vojnik za slobodu Švajcarske. 

5. Normani, propali germanski 
narod, osnovaše: Norvešku, Švedsku 
i Dansku pa Normandiju, Napulj ili 
Kraljevinu obiju Sicilija, a udariše 
državne temelje i Rusiji. 

6. London posta prijestolnicom za 
Alfreda Velikoga (oko 900.). 

7. Ime je razornog sredstva dina- 
mita uzeto iz grčkog jezika, gdje 
»dynamis« znači: sila, moć. M. T. M. 


POKUĆTVO 

Kupujte dobro i jeftino sa skladi- 
šta: Slavko Henč, Zagreb, 
Vlaška ul. 70b (Nadbiskupska 
palača). Izrada i po narudžbi. Van 
Zagreba dostava autom bez tro- 
škova pakovanja. 


DOBRIJANOVA NESREĆA 



Na potoku most se diže 
od tanane grane, 
teško onom, ko na njega 
prvi nogom stane! 



Hej, eto nam Dobrijana 
prvog preko mosta! 

Žuri mu se: kod kuće ga 
čekaju dva gosta. 



Ali nije niti stigo 
mostu do sredine 
i već nam je propanuo 
u hladne dubine. 



Pružio je čika ruku 
hitro kao strijela, 
ali ništa ne pomaže: 
voda ga odnijela . . . 

NOVE ISKOPINE U RIMU 


Rim je pun starina i starih isko- 
pina. A ipak još nije poznato niti 
iskopano sve, što on krije ispod da- 
našnje svoje površine iz slavnog do- 
ba, kad je bio glavni grad golemo- 
ga rimskoga carstva. Stoljeća veli- 
kih prevrata i seoba zakopala su 
staru slavu poganskoga Rima i za- 
sula njegove građevine i umjetnine. 
Na tom zasutom Rimu niknuo je 
sredovječni i novovjeki grad. Za- 
boravilo se, što je Rim nekad sve 
imao. Tek kod pregrađivanja i ko- 
panja otkrivale su se njegove zako- 
pane starine i građevine. S cijelog 
svijeta dolaze putnici, da te starine 
vide. I još uvijek se iskopavaju, još 
uvijek kao da niču iz zemlje nove 
iskopine i umjetnine otprije dvije 
tisuće godina. Baš posljednjih godina 
se mnogo u Rimu pregrađuje. Cijele 
skupine kuća \ kućerina ruše, da se 
stvore nove ulice i nov raspored 
zgrada Kod takvog rušenja i pregra- 
đivanja naiđoše — nije tome davno 
— na četiri stara rimska hrama, koji 
su dosad bili zasuti pod zemljom, 
ali se ne zna, kojim su božanstvima 
bili posvećeni Na drugom mjestu is- 
kopine su ostaci od 18 korintskih 
stupova nekog okruglog hrama 
s krasnim mozaičkim padom. A me- 
đu kamenjem i stupovima našla se 
glava, ruka i noga nekog neobično 
golemoga kipa, koji je po svoj pri- 
liči bio kip božice Junone. Donosimo 
evo slike tih zanimljivih iskopanih 
ostataka jednoga kipa, koji su Rim- 
ljani nekoć obožavali. 

Gore: GLAVA ISKOPANOGA KIPA 
BOŽICE JUNONE 
Kolika je ta golema glava vidi se po čovje- 
ku, koji kraj nje stoji 

Desno: RUKA GOLEMOGA KJPA 
BOŽICE JUNONE 


Vodoravno: 2. Otok u Jadran- 
skom moru. 5. Grad u Jugoslaviji. 8. 
Kupalište u Hrvatskoj. 9. Grad u 
Grčkoj. 11. Jezero u Šjev. Americi. 
12. Nebesko zviježđe. — Okomito: 

1. Grad u Francuskoj. 3. Tvrđava 
u Francuskoj. 4. Grad u Austriji. 6. 
Grad u Italiji. 7. Pritok Dunava. 10. 
Vrst tla. 

METAMORFOZA 

Ako dodaš svakoj riječi »a«, do- 
biješ: 

1. Od novca — planinu 

2. Od radinosti — žensko ime. 

3. Od manjeg odjela vojnika — 
piće. 

4. Od upitne čestice — ime glumice, 

5. Od đaka — novac. 

6. Od neodređene zam. — mu?ko 
ime; rijeku. 

7. Od vladara — mjesto iz biblije. 

8. Od prijedloga — žensko ime, 

9. Od upitne čestice — grad. 

10. Od micanja — otok. 

11. Od njem. filozofa • — posudu. 

12. Od dijela kuće — žensko ime. 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača: 

FILIP BAUM, ZAGREB 

Til. 13-60 1. Otimana 1 (Prolaz Ttifcaaac) 


Torbice 

Fuzy-Kovoezi 

u svim veličinama 

TOME II SPISE (UTEHTlSE), MfUlKE. TIRIKi 

za dame 1 sve vrsti kožnate robe 
Sada : 

Nova zgrada Zaklade, 

ugao Ilice 1 baruna Jelačlča. 


Ilica 128 f «UCAl*8 


Ilica T28 iucaižs 


Hustrovani tjednik .Obitelj* izlazi svake nedjelje . Pretplata 30 Din na tri mjeseca, za inozemstvo 4 dolara godišnje . Pretplata se plaća unaprijed 
Rukopisi se ne vraćaju. . Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik . Obitelji m 
Zagreb, Trenkova /, Adresa uredništva i uprave .Obitelji* : Zagreb, Trg Kralja Tomislava 21. Telefon 5417. Ček. rat . pošt. šted. br. 33.536" 
.Obttelf* se tiska u Tiskari Narodnih Novina u Zagrebu. Za tiskaru odgovor 42 V. Kirin, Dezelićeva ul. 2. 

ŠIROM 

KRŠE 

DOMOVINE 


Desno : 

JOŠ ĆU DA SE ORIJEM 
NA TOPLOME SUNCU, 
PRIJE NEGO STIONE 
HLADNA 1 KIŠOVITA 
JESEN . . . 

Foto Milan Fiizy, Zagreb 





LJUBLJANSKI BISKUP DR ROŽMAN DOLAZI 
NA HVAR, DA PRISUSTVUJE EUHARISTI JSKOM 
KONGRESU U VRBOVSKOJ NA HVARU 
Fotos dr F, Fuks 


Dolje: 

SLAPOVI DUGE 
KOD PROZORA 
Foto B- ŽupanČić 




SELJAČKI SVATOVI U PERKOVCU 

Desno; MALA ČITATELJ IC A .0 B I T EL J I* IZ ZAORE&A 
PRIGODOM PRVE SVOJE PRIČESTI 
Foto Tonka, Zagreb 



